**บทที่ 4**

**ผลการวิเคราะห์ข้อมูล**

ผลการวิเคราะห์ข้อมูลการวิจัย เรื่อง รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ครั้งนี้ ผู้วิจัยกำหนดระเบียบวิธีการวิจัยแบบผสมผสาน (Mixed Method Research) โดยการวิจัยเชิงปริมาณ (Quantitative Research) และเชิงคุณภาพ (Qualitative Research) เข้ามาใช้ในการทำวิจัยด้วยหลักการผสมผสานวิธี ผู้วิจัยได้แบ่งผลการวิเคราะห์ข้อมูลเป็น 2 ระยะดังนี้

ระยะที่ 1 ผลการวิเคราะห์คุณภาพชีวิตตามปรัชญาเศรษฐกิจพอเพียงและปัจจัยที่มีผลต่อคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3

ผลการวิเคราะห์ข้อมูลในระยะที่ 1 นี้ ผู้วิจัยมีวัตถุประสงค์เพื่อศึกษาระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 โดยตั้งสมมติฐานว่า ความสนใจในปรัชญาเศรษฐกิจพอเพียง เจตคติต่อปรัชญาเศรษฐกิจพอเพียง การน้อมนำปรัชญาเศรษฐกิจพอเพียง เจตคติต่อการพึ่งตนเอง กระแสความนิยมภายในประเทศ การส่งเสริมจากภาคประชาสังคม การส่งเสริมจากภาคราชการ การบูรณาการปรัชญาเศรษฐกิจพอเพียง ทัศคติของผู้บังคับบัญชาที่มีต่อปรัชญาเศรษฐกิจพอเพียง ยุทธศาสตร์การขับเคลื่อนปรัชญาเศรษฐกิจพอเพียงมาปฏิบัติในองค์กรและการสนับสนุนจากผู้นำองค์กรตามวิถีปรัชญาเศรษฐกิจพอเพียง สามารถส่งผลหรือพยากรณ์ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 เพื่อความสะดวกในการเสนอผลการวิเคราะห์ข้อมูล ผู้วิจัยได้กำหนดสัญลักษณ์แต่ละตัวแทนความหมาย ดังนี้

|  |  |  |
| --- | --- | --- |
| X11 | : | ความสนใจในปรัชญาเศรษฐกิจพอเพียง |
| X12 | : | เจตคติต่อปรัชญาเศรษฐกิจพอเพียง |
| X13 | : | การน้อมนำปรัชญาเศรษฐกิจพอเพียง |
| X14 | : | เจตคติต่อการพึ่งตนเอง |
| X21 | : | กระแสความนิยมภายในประเทศ |
| X22 | : | การส่งเสริมจากภาคประชาสังคม |
| X23 | : | การส่งเสริมจากภาคราชการ |
| X24 | : | การบูรณาการปรัชญาเศรษฐกิจพอเพียง |
| X31 | : | ทัศคติของผู้บังคับบัญชาที่มีต่อปรัชญาเศรษฐกิจพอเพียง |
| X32 | : | ยุทธศาสตร์การขับเคลื่อนปรัชญาเศรษฐกิจพอเพียงมาปฏิบัติในองค์กร |
| X33 | : | การสนับสนุนจากผู้นำองค์กรตามวิถีปรัชญาเศรษฐกิจพอเพียง |
| y | : | คุณภาพชีวิตตามวิถีปรัชญาเศรษฐกิจพอเพียง |
| r | : | สัมประสิทธิ์สหสัมพันธ์แบบเพียร์สัน |
| R | : | สัมประสิทธิ์สหสัมพันธ์พหุคูณ |
| R2 | : | สัมประสิทธิ์การพยากรณ์ |
| a | : | ค่าคงที่ของสมการพยากรณ์ |
| SE.b | : | ความคลาดเคลื่อนมาตรฐานของสัมประสิทธิ์ถดถอยของตัวพยากรณ์ |
| SE.est | : | ความคลาดเคลื่อนมาตรฐานของการพยากรณ์ |
| b | : | สัมประสิทธิ์ถดถอยของตัวพยากรณ์ซึ่งพยากรณ์ในรูปคะแนนดิบ |
| β | : | สัมประสิทธิ์ถดถอยของตัวพยากรณ์ซึ่งพยากรณ์ในรูปคะแนนมาตรฐาน |
| ý | : | คุณภาพชีวิตตามวิถีปรัชญาเศรษฐกิจพอเพียงที่ได้จากการพยากรณ์ด้วยตัวพยากรณ์ในรูปคะแนนดิบ |
| ź | : | คุณภาพชีวิตตามวิถีปรัชญาเศรษฐกิจพอเพียงที่ได้จากการพยากรณ์ด้วยตัวพยากรณ์ในรูปคะแนนมาตรฐาน |

**ระยะที่ 1 การศึกษาระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3**

เป็นการวิเคราะห์ข้อมูลและการแปลความหมายของผลการวิเคราะห์ข้อมูล ผู้วิจัยได้แยกนำเสนอเป็น 5 ส่วน ดังนี้

**ส่วนที่ 1** ข้อมูลทั่วไปของผู้ตอบแบบสอบถาม ข้อมูลทั่วไปของกลุ่มตัวอย่างประกอบด้วยข้อมูลเกี่ยวกับเพศ อายุราชการ ระดับการศึกษา ชั้นยศและรายได้ต่อเดือน อธิบายดังตารางที่ 4.1

**ตารางที่ 4.1**

*ข้อมูลผู้ตอบแบบสอบถามเกี่ยวกับเพศ อายุราชการ ระดับการศึกษา ชั้นยศและรายได้ต่อเดือน*

|  |  |  |
| --- | --- | --- |
| ข้อมุล | จำนวน | ร้อยละ |
| เพศ |  |  |
| ชาย | 300 | 81.97 |
| หญิง | 66 | 18.03 |
| รวม | 366 | 100.00 |
| อายุราชการ |  |  |
| ต่ำกว่า 10 ปี | 42 | 11.47 |
| 10 – 25 ปี | 158 | 43.17 |
| สูงกว่า 25 ปี | 166 | 45.36 |
| รวม | 366 | 100.00 |
| ระดับการศึกษา |  |  |
| มัธยมศึกษาตอนต้น | 19 | 5.19 |
| มัธยมศึกษาตอนปลาย | 154 | 42.08 |
| อนุปริญญา | 28 | 7.65 |
| ปริญญาตรี | 157 | 42.90 |
| สูงกว่าปริญญาตรี | 8 | 2.18 |
| รวม | 366 | 100.00 |
| ชั้นยศ |  |  |
| สิบตำรวจตรี-สิบตำรวจเอก | 66 | 18.03 |
| จ่าสิบตำรวจ | 35 | 9.56 |
| ดาบตำรวจ | 265 | 72.41 |
| รวม | 366 | 100.00 |
| รายได้ต่อเดือน |  |  |
| ต่ำกว่า 10,000 บาท | 29 | 7.92 |
| 10,000 – 25,000 บาท | 149 | 40.71 |
| มากว่า 25,000 บาทขึ้นไป | 188 | 51.37 |
| รวม | 366 | 100.00 |

จากตารางที่ 4.1 พบว่า ผู้ที่ตอบแบบสอบถาม เป็นเพศชายมากกว่าเพศหญิง คิดเป็นร้อยละ 81.97 อายุราชการของผู้ที่สอบแบบสอบถามส่วนใหญ่มีอายุราชการมากกว่า 25 ปี คิดเป็นร้อยละ 45.36 ระดับการศึกษาของผู้ที่ตอบแบบสอบถามส่วนใหญ่จบปริญญาตรีมากที่สุด คิดเป็นร้อยละ 42.90 รองลงมาคือ มัธยมศึกษาตอนปลาย คิดเป็นร้อยละ 42.08 ส่วนชั้นยศของผู้ที่แบบสอบถาม ส่วนใหญ่มีชั้นยศดาบตำรวจมากที่สุด คิดเป็นร้อยละ 72.41 และรายได้ต่อเดือนผู้ที่ตอบแบบสอบถามมากที่สุดคือ รายได้ต่อเดือนมากว่า 25,000 บาทขึ้นไป คิดเป็นร้อยละ 51.37

**ส่วนที่ 2** ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ด้วยการหาค่าเฉลี่ย () ส่วนเบี่ยงเบนมาตรฐาน (S.D.) และแปลผลคุณภาพชีวิตตามวิถีปรัชญาเศรษฐกิจพอเพียง ทั้งโดยรวม รายด้านและรายข้อสามารถแบ่งออกดังดังนี้

**1. ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3** โดยรวมและรายด้าน ดังที่แสดงไว้ในตารางที่ 4.2

**ตารางที่ 4.2**

*ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 โดยรวมและรายด้าน*

|  |  |  |  |  |
| --- | --- | --- | --- | --- |
| คุณภาพชีวิตตามวิถีปรัชญาเศรษฐกิจพอเพียง  โดยรวมและรายด้าน | | ระดับคุณภาพชีวิต | | |
|  | S.D | แปลผล |
| ด้านที่ 1 | การพออยู่ - พอกิน | 3.97 | 0.34 | มาก |
| ด้านที่ 2 | การอยู่ดี - กินดี | 4.08 | 0.32 | มาก |
| ด้านที่ 3 | ความมั่งมี - ศรีสุข | 4.10 | 0.43 | มาก |
| รวม | | 4.05 | 0.31 | มาก |

จากตารางที่ 4.2 พบว่า ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 โดยรวม อยู่ในระดับมาก ( = 4.05 , S.D. = 0.31) เมื่อพิจารณาเป็นรายด้าน พบว่า อยู่ในระดับมาก จำนวน 3 ด้าน และเมื่อเรียงลำดับด้านที่มีค่าเฉลี่ยมากไปหาน้อย ได้แก่ ด้านความมั่งมี - ศรีสุข ( = 4.10, S.D. = 0.43) รองลงมาคือด้านการอยู่ดี - กินดี ( = 4.08, S.D. = 0.32) และด้านการพออยู่ - พอกิน ( = 3.97, S.D. = 0.34) ตามลำดับ

**2. ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3** โดยรายด้านและรายข้อ แสดงในตารางที่ 5 – 7 ดังต่อไปนี้

**ตารางที่ 4.3**

*ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ด้านการพออยู่ - พอกิน โดยรวมและรายข้อ*

|  |  |  |  |
| --- | --- | --- | --- |
| คุณภาพชีวิตตามวิถีปรัชญาเศรษฐกิจพอเพียง  ด้านการพออยู่ - พอกิน | ระดับคุณภาพชีวิต | | |
|  | S.D | แปลผล |
| 1. ครอบครัวของท่านเป็นคนมักน้อย ไม่โลภมาก ไม่อยากได้ของคนอื่น | 4.02 | 0.71 | มาก |
| 2. เพื่อนร่วมงานของท่านเป็นคนมักน้อย ไม่โลภมาก ไม่อยากได้ของคนอื่น | 3.98 | 0.61 | มาก |
| 3. ครอบครัวของท่านรุ้จักพอประมาณในการดำรงชีพ | 3.99 | 0.76 | มาก |
| 4. ครอบครัวของท่านรุ้จักทำมาหากินได้ให้พอมีพอกิน ไม่เดือดร้อน | 3.98 | 0.07 | มาก |
| 5. สามารถยับยั้งช่างใจเมื่อมีคนมาขายสินค้าที่ท่านชอบฯ | 3.97 | 0.75 | มาก |
| 6. ครอบครัวของท่านใช้จ่ายที่ไม่ฟุ่มเฟือยที่ไม่จำเป็นในการดำเนินชีวิต | 3.83 | 0.70 | มาก |
| 7. ครอบครัวของท่านใช้จ่ายที่ไม่สุรุ่ยสุร่ายจนทำให้ครอบครัวเดือดร้อน | 3.87 | 0.64 | มาก |
| 8. เพื่อนในหน่วยงานของท่านใช้จ่ายที่ไม่สุรุ่ยสุร่ายจนทำให้ตนเองเดือดร้อน | 3.88 | 0.68 | มาก |
| 9. การมีจิตสำนึกที่มีความสันโดษ แต่ไม่สุดโต่ง | 3.98 | 0.74 | มาก |
| 10. การห้ามคนในครอบครัวหากต้องซื้อสิ่งของที่ไม่จำเป็น | 4.01 | 0.74 | มาก |
| 11. มักจะห้ามปรามเพื่อนร่วมงานท่านเสมอหากต้องซื้อสิ่งของที่ไม่จำเป็น | 3.95 | 0.59 | มาก |
| 12. การรู้ความต้องการของท่านกับความสามารถที่จะสนองความต้องการนั้น | 4.19 | 0.62 | มาก |
| รวม | 3.97 | 0.34 | มาก |

จากตารางที่ 4.3 พบว่าระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ด้านการพออยู่-พอกิน โดยรวม อยู่ในระดับมาก ( = 3.97, S.D. = 0.34) เมื่อพิจารณาเป็นรายข้อทั้ง 12 ข้อ พบว่า อยู่ในระดับมาก ทั้งจำนวน 12 ข้อ เมื่อเรียงลำดับค่าเฉลี่ยจากมากไปหาน้อย ได้แก่ ข้อที่ 12.การรู้ความต้องการของท่านกับความสามารถที่จะสนองความต้องการนั้น ( = 4.19, S.D. = 0.62) รองลงมาคือข้อที่ 1.ครอบครัวของท่านเป็นคนมักน้อย ไม่โลภมาก ไม่อยากได้ของคนอื่น ( =4.02, S.D. =0.71) และ ข้อที่ 10.การห้ามคนในครอบครัวหากต้องซื้อสิ่งของที่ไม่จำเป็น ( =4.01, S.D. = 0.74) ตามลำดับ

**ตารางที่ 4.4**

*ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ด้านการอยู่ดี - กินดี โดยรวมและรายข้อ*

|  |  |  |  |
| --- | --- | --- | --- |
| คุณภาพชีวิตตามวิถีปรัชญาเศรษฐกิจพอเพียง  ด้านการอยู่ดี - กินดี | ระดับคุณภาพชีวิต | | |
|  | S.D | แปลผล |
| 1. สมาชิกในหน่วยงานของท่าน ประกอบอาชีพหาเลี้ยงตนเองได้อย่างถูกต้อง ชอบธรรม | 4.09 | 0.66 | มาก |
| 2. สมาชิกในหน่วยงานของท่าน มีความเป็นอยู่ที่ไม่อดอยากถือเป็นการอยู่ดี - กินดีแล้ว | 4.17 | 0.67 | มาก |
| 3. เชื่อว่าการที่ไม่การโลภเกินความจำเป็นแต่กลับแบ่งปันไปยังผู้อื่น ๆ ในหน่วยงาน เป็นสิ่งสำคัญในการดำเนินชีวิต | 3.95 | 0.67 | มาก |
| 4. เชื่อว่าการไม่เบียดเบียนผู้อื่น แต่เผื่อแผ่ไปยังสมาชิกคน อื่น ๆ ในหน่วยงาน เป็นสิ่งสำคัญในการดำเนินชีวิต | 4.25 | 0.67 | มากที่สุด |
| 5. คิดว่าการดำเนินวิถึชีวิตแบบพอเพียงของแต่ละครอบครัวต่อเนื่องไปถึงหน่วยงานหรือสังคมระดับภาคส่วนนับเป็นเรื่องของการใช้ชีวิตแบบอยู่ดี กินดี | 4.10 | 0.79 | มาก |
| 6. คิดว่าการพัฒนาตนเองให้มีการเรียนรู้ ภูมิปัญญา สอดรับกับสภาพท้องถิ่น ถือเป็นการอยู่ดี กินดี | 3.95 | 0.58 | มาก |
| 7. คิดว่าการรู้จักใช้ทรัพยากรธรรมชาติและสิ่งแวดล้อมอย่างมีคุณค่าอย่างยั่งยืนเป็นการอยู่ดี กินดี | 3.90 | 0.60 | มาก |

*(ต่อ)*

**ตารางที่ 4.4** (ต่อ)

|  |  |  |  |
| --- | --- | --- | --- |
| คุณภาพชีวิตตามวิถีปรัชญาเศรษฐกิจพอเพียง  ด้านการอยู่ดี - กินดี | ระดับคุณภาพชีวิต | | |
|  | S.D | แปลผล |
| 8. คิดว่าการมีจิตสำนึกที่ดีต่อตนเองและหน่วยงาน นับว่าเป็นเรื่องของการอยู่ดีกินดี | 4.04 | 0.74 | มาก |
| 9. คิดว่าการช่วยเหลือเกื้อกูล นับว่าเป็นเรื่องของการอยู่ดีกินดี | 4.01 | 0.69 | มาก |
| 10. คิดว่าการยึดหลักทางสายกลางในการปฏิบัติงานในหน้าที่ตำรวจ นับว่าเป็นเรื่องของการอยู่ดีกินดี | 4.07 | 0.67 | มาก |
| 11. คิดว่าการยึดหลักพอประมาณในการปฏิบัติงานในหน้าที่ตำรวจ นับว่าเป็นเรื่องของการอยู่ดีกินดี | 4.06 | 0.69 | มาก |
| 12. คิดว่าการ ยึดหลักการมีเหตุผลในการปฏิบัติงานในหน้าที่ตำรวจ นับว่าเป็นเรื่องของการอยู่ดีกินดี | 4.30 | 0.56 | มากที่สุด |
| 13. คิดว่าการยึดหลักการมีภูมิคุ้มกันที่ดีในการปฏิบัติงานในหน้าที่ตำรวจ นับว่าเป็นเรื่องของการอยู่ดีกินดี | 4.57 | 0.68 | มากที่สุด |
| รวม | 4.08 | 0.32 | มาก |

จากตารางที่ 4.4 พบว่าระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ด้านการอยู่ดี-กินดี โดยรวม อยู่ในระดับมาก ( =4.08, S.D. = 0.32) เมื่อพิจารณาเป็นรายข้อทั้ง 13 ข้อ พบว่า อยู่ในระดับมากที่สุด จำนวน 3 ข้อ อยู่ในระดับมาก จำนวน 10 ข้อ และเมื่อเรียงลำดับค่าเฉลี่ยจากมากไปหาน้อย ได้แก่ ข้อที่ 13. คิดว่าการยึดหลักการมีภูมิคุ้มกันที่ดีในการปฏิบัติงานในหน้าที่ตำรวจ นับว่าเป็นเรื่องของการอยู่ดีกินดี ( = 4.57, S.D. = 0.68) ข้อที่ 12.คิดว่าการ ยึดหลักการมีเหตุผลในการปฏิบัติงานในหน้าที่ตำรวจ นับว่าเป็นเรื่องของการอยู่ดีกินดี ( = 4.30, S.D. = 0.56) และข้อที่ 4. เชื่อว่าการไม่เบียดเบียนผู้อื่น แต่เผื่อแผ่ไปยังสมาชิกคนอื่น ๆ ในหน่วยงาน เป็นสิ่งสำคัญในการดำเนินชีวิต ( = 4.25, S.D. = 0.67) ตามลำดับ

**ตารางที่ 4.5**

*ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ด้านความมั่งมี - ศรีสุข โดยรวมและรายข้อ*

|  |  |  |  |
| --- | --- | --- | --- |
| คุณภาพชีวิตตามวิถีปรัชญาเศรษฐกิจพอเพียง  ด้านความมั่งมี - ศรีสุข | ระดับคุณภาพชีวิต | | |
|  | S.D | แปลผล |
| 1. คิดว่าเมื่อมีพื้นฐานความมั่นคงที่พร้อมทุกด้าน ถือได้ว่าเป็นเรื่องความมั่งมี ศรีสุข | 4.37 | 0.63 | มากที่สุด |
| 2. คิดว่าเมื่อตนเองมีพื้นฐานความมั่นคงพร้อมแล้ว จึงจะสร้างความเจริญและฐานะทางเศรษฐกิจให้สูงขึ้นฯ | 4.17 | 0.63 | มาก |
| 3. คิดว่าความมั่งมี ศรีสุขเริ่มจากตนเอง ครอบครัว ชุมชน สังคม ประเทศชาติ | 4.26 | 0.69 | มากที่สุด |
| 4. คิดว่าความมั่งมี ศรีสุขต้องคำนึงถึงด้านทรัพยากรธรรมชาติและสิ่งแวดล้อม เทคโนโลยี เศรษฐกิจ | 3.86 | 0.79 | มาก |
| 5. คิดว่าความมั่งมี ศรีสุข คือการที่ประชาชนและชุมชนมีฐานะทางเศรษฐกิจและคุณภาพชีวิตที่ดี | 3.89 | 0.76 | มาก |
| 6. การที่ประชาชนมีความเชื่อมั่นในอำนาจรัฐนับเป็นความมั่งมี ศรีสุขเช่นกัน | 3.82 | 0.76 | มาก |
| 7. การที่ประชาชนมีความเชื่อมั่นในกระบวนการยุติธรรมเป็นความมั่งมี ศรีสุขอย่างหนึ่ง | 4.09 | 0.64 | มาก |
| 8. การที่ประชาชนในชาติได้รับการพัฒนาเต็มศักยภาพเป็นความมั่งมี ศรีสุข | 4.07 | 0.58 | มาก |
| 9. การที่ประชาชนในชาติมีความสมานฉันท์ต่อกันทุกภาคส่วนเป็นความมั่งมี ศรีสุข | 4.06 | 0.70 | มาก |
| 10. การที่มีฐานเศรษฐกิจมีความแข็งแกร่งบนพื้นฐานศักยภาพเป็นเรื่องของความมั่งมี ศรีสุข | 4.08 | 0.76 | มาก |
| 11. การที่มีฐานเศรษฐกิจมีความแข็งแกร่งด้านอัตลักษณ์ทางวัฒนธรรมศักยภาพของพื้นที่เป็นเรื่องของความมั่งมี ศรีสุข | 4.42 | 3.56 | มากที่สุด |
| รวม | 4.10 | 0.43 | มาก |

จากตารางที่ 4.5 พบว่าระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ด้านความมั่งมี-ศรีสุข โดยรวม อยู่ในระดับมาก ( = 4.10, S.D. = 0.43) เมื่อพิจารณาเป็นรายข้อทั้ง 11 ข้อ พบว่า อยู่ในระดับมากที่สุดจำนวน 3 ข้อ อยู่ในระดับมาก จำนวน 8 ข้อ และเมื่อเรียงลำดับจากค่าเฉลี่ยมากไปหาน้อย ได้แก่ ข้อที่ 11.การที่มีฐานเศรษฐกิจมีความแข็งแกร่งด้านอัตลักษณ์ทางวัฒนธรรมศักยภาพของพื้นที่เป็นเรื่องของความมั่งมี ศรีสุข( = 4.42, S.D. = 0.56) รองลงมาคือข้อที่ 3. คิดว่าความมั่งมี ศรีสุขเริ่มจากตนเอง ครอบครัว ชุมชน สังคม ประเทศชาติ ( = 4.37, S.D. = 0.63) และ ข้อที่ 3. คิดว่าความมั่งมี ศรีสุขเริ่มจากตนเอง ครอบครัว ชุมชน สังคม ประเทศชาติ ( = 4.26, S.D. = 0.69) ตามลำดับ

**ส่วนที่ 3** ค่าสัมประสิทธิ์สหสัมพันธ์ระหว่างตัวพยากรณ์กับตัวพยากรณ์ (Intercorrelation Coefficient) และระหว่างตัวพยากรณ์กับตัวแปรตามหรือตัวแปรเกณฑ์ (Correlation Coefficient) พร้อมทั้งทดสอบความมีนัยสำคัญทางสถิติ ดังที่แสดงไว้ในตารางที่ 8

**ตารางที่ 4.6**

สัมประสิทธิ์สหสัมพันธ์ระหว่างตัวพยากรณ์ด้วยกันและระหว่างตัวพยากรณ์กับคุณภาพชีวิตตามวิถี

ปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ปัจจัย**  **(ตัวพยากรณ์)** | X11 | X12 | X13 | X14 | X21 | X22 | X23 | X24 | X31 | X32 | X33 | y |
| X11 | 1 |  |  |  |  |  |  |  |  |  |  |  |
| X12 | .339\* | 1 |  |  |  |  |  |  |  |  |  |  |
| X13 | .397\* | .766\* | 1 |  |  |  |  |  |  |  |  |  |
| X14 | .303\* | .601\* | .457\* | 1 |  |  |  |  |  |  |  |  |
| X21 | .376\* | .583\* | .529\* | .650\* | 1 |  |  |  |  |  |  |  |
| X22 | .411\* | .552\* | .472\* | .662\* | .460\* | 1 |  |  |  |  |  |  |
| X23 | .379\* | .499\* | .521\* | .580\* | .420\* | .637\* | 1 |  |  |  |  |  |
| X24 | .364\* | .587\* | .400\* | .682\* | .598\* | .566\* | .607\* | 1 |  |  |  |  |
| X31 | .333\* | .435\* | .349\* | .494\* | .383\* | .583\* | .657\* | .628\* | 1 |  |  |  |
| X32 | .372\* | .360\* | .450\* | .500\* | .380\* | .459\* | .609\* | .675\* | .440\* | 1 |  |  |
| X33 | .542\* | .185\* | .374\* | .300\* | .363\* | .503\* | .521\* | .518\* | .320\* | .582\* | 1 |  |
| y | .322\* | 495\* | .458\* | .568\* | .568\* | .746\* | .758\* | .547\* | .327\* | .760\* | .714\* | 1 |

*หมายเหตุ.* \* มีนัยสำคัญทางสถิติที่ระดับ .05

ผลการวิเคราะห์ตารางที่ 4.6 พบว่า ปัจจัยหรือตัวพยากรณ์มีความสัมพันธ์ในทางบวกกับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 อย่างมีนัยสำคัญทางสถิติที่ระดับ.05 จากค่าสูงสุดไปต่ำสุด ได้แก่ องค์กรตามวิถีเศรษฐกิจพอเพียง(X33) ยุทธศาสตร์การขับเคลื่อนปรัชญาเศรษฐกิจพอเพียงมาปฏิบัติในองค์การ (X32) การน้อมนำปรัชญาเศรษฐกิจพอเพียง(พฤติกรรม) (X13) กระแสความนิยมภายในประเทศ(X21) และเจตคติต่อปรัชญาเศรษฐกิจพอเพียง (X12) การบูรณาการปรัชญาเศรษฐกิจพอเพียง(X24) ความสนใจในปรัชญาเศรษฐกิจพอเพียง(X11) เจตคติต่อการพึ่งตนเอง(X24) การส่งเสริมจากภาคประชาสังคม(X22) ทัศคติของผู้บังคับบัญชาที่มีต่อปรัชญาเศรษฐกิจ(X31) การส่งเสริมจากภาคราชการ(X23) ตามลำดับ

**ส่วนที่ 4** วิเคราะห์ถดถอยพหุคูณแบบ Enter เพื่อหาค่าสัมประสิทธิ์สหสัมพันธ์พหุคูณ

ระหว่างคุณภาพชีวิตตามวิถีปรัชญาเศรษฐกิจพอเพียงกับตัวพยากรณ์ พร้อมทั้งทดสอบความมีนัยสำคัญทางสถิติ ดังผลที่แสดงในตารางที่ 9

**ตารางที่ 4.7**

*ค่าสัมประสิทธิ์สหสัมพันธ์พหุคูณ (R) สัมประสิทธิ์การพยากรณ์ (R2)**ค่าความคลาดเคลื่อน*

*มาตรฐานของการพยากรณ์ค่าคงที่และการทดสอบนัยสำคัญของสัมประสิทธิ์การพยากรณ์*

|  |  |  |  |  |
| --- | --- | --- | --- | --- |
| แหล่งของความแปรปรวน | SS | df | MS | F |
| Regression  Residual | 14.479  21.834 | 11  354 | 1.316  0.062 | 21.340\*\* |
| R = 0.631 SE.est = ± 0.24835  R2 = 0.399 a = 2.691 | | | | |

*หมายเหตุ.* \* มีนัยสำคัญทางสถิติที่ระดับ .01

ผลการวิเคราะห์จากตารางที่ 4.7 พบว่า ค่าสัมประสิทธิ์สหสัมพันธ์พหุคูณ (R) ระหว่าง ชุดของปัจจัยหรือตัวพยากรณ์ทั้ง 11 ปัจจัยกับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 มีค่าเท่ากับ 0.631 และ ค่าสัมประสิทธิ์ของการพยากรณ์ (R2) เท่ากับ 0.399 แสดงว่าชุดของตัวพยากรณ์ทั้ง 11 ปัจจัย สามารถพยากรณ์คุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ได้ร้อยละ 63.10 อย่างมีนัยสำคัญทางสถิติที่ระดับ .05 (มีความเชื่อมั่น 95%)

**ส่วนที่ 5** ทดสอบความมีนัยสำคัญของสัมประสิทธิ์การถดถอย (b) ของตัวพยากรณ์จากส่วนที่ 2 แต่ละตัวว่าจะส่งผลต่อคุณภาพชีวิตตามวิถีปรัชญาเศรษฐกิพอเพียงหรือไม่ ถ้าพบว่ามีนัยสำคัญทางสถิติ ผู้วิจัยจะนำไปสร้างเป็นสมการพยากรณ์ (Multiple Regression Equation) และนำมาเป็นตัวพยากรณ์ ดังแสดงผลในตารางที่ 10

**ตารางที่ 4.8**

*ค่าสัมประสิทธิ์การถดถอยของคะแนนดิบ (b) สัมประสิทธิ์การถดถอยของคะแนนมาตรฐาน (β)*

*ค่าความคลาดเคลื่อนมาตรฐานของการพยากรณ์แต่ละปัจจัยและการทดสอบนัยสำคัญของ*

*สัมประสิทธิ์การถดถอย (t-test)*

|  |  |  |  |  |  |  |
| --- | --- | --- | --- | --- | --- | --- |
| ปัจจัย  (ตัวพยากรณ์) | b | β | β% | อันดับที่ | SE.b | t-test |
| X11 | .049 | .098 | 5.046 | 7 | .036 | 1.357 |
| X12 | .064 | .119 | 6.127 | 5 | .032 | 1.998\* |
| X13 | .125 | .256 | 13.182 | 3 | .038 | 3.268\* |
| X14 | .059 | .082 | 4.222 | 8 | .043 | 1.368 |
| X21 | .106 | .181 | 9.320 | 4 | .045 | 2.373\* |
| X22 | .022 | .043 | 2.214 | 9 | .041 | .527 |
| X23 | .016 | .031 | 1.596 | 11 | .037 | .431 |
| X24 | .066 | .115 | 5.922 | 6 | .038 | 1.736 |
| X31 | .020 | .040 | 2.059 | 10 | .038 | .524 |
| X32 | .148 | .326 | 16.787 | 2 | .040 | 3.685\* |
| X33 | .307 | .661 | 34.037 | 1 | .031 | 9.969\* |
|  | รวม | 1.942 | 100 |  |  |  |

*หมายเหตุ.* \* มีนัยสำคัญทางสถิติที่ระดับ .01

ผลการวิเคราะห์ตารางที่ 4.8 พบว่า ค่าสัมประสิทธิ์การถดถอยของคะแนนดิบ (b) และสัมประสิทธิ์การถดถอยของคะแนนมาตรฐาน (β) จากการทดสอบนัยสำคัญของสัมประสิทธิ์ การถดถอย พบว่า ตัวพยากรณ์หรือปัจจัยพยากรณ์ 5 ปัจจัย สามารถพยากรณ์คุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ได้อย่างมีนัยสำคัญทางสถิติที่ระดับ .05 โดยเรียงลำดับความสำคัญได้ดังนี้ การสนับสนุนจากผู้นำองค์กรตามวิถีเศรษฐกิจพอเพียง(X33) ยุทธศาสตร์การขับเคลื่อนปรัชญาเศรษฐกิจพอเพียงมาปฏิบัติในองค์การ (X32) การน้อมนำปรัชญาเศรษฐกิจพอเพียง(พฤติกรรม) (X13) กระแสความนิยมภายในประเทศ(X/21) และเจตคติต่อปรัชญาเศรษฐกิจพอเพียง (X12) ซึ่งมีค่าสัมประสิทธิ์การถดถอยมาตรฐาน เท่ากับ .307, -.148, .125, -.106 และ .066 ตามลำดับ ซึ่งเราสามารถสร้างสมการพยากรณ์ ได้ดังนี้

1. สมการพยากรณ์ในรูปคะแนนดิบ

ý = 0.206 + .307 X33 +.148 X32 + .125 X13 -.106 X21 + .064 X12

2. สมการพยากรณ์ในรูปคะแนนมาตรฐาน

ź = .661 Z33 + .326 Z32 + .256 Z13 + .181 Z21 + .109 Z12

**ระยะที่ 2 การสร้างและยืนยันรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3**

ในระยะที่ 2 นี้ ได้นำผลการวิจัยจากระยะที่ 1 มาร่างเป็นรูปแบบ (Model) พัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ตามขั้นตอนที่ 1 ซึ่งได้สรุปผลการวิเคราะห์ ได้ดังนี้

จากผลการศึกษาในระยะที่ 1 เกี่ยวกับการศึกษาปัจจัยที่ส่งผลต่อคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3นั้น ผู้วิจัยได้ทำร่างรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3จากผลการวิจัยในระยะที่ 1 เพื่อนำไปให้ผู้ทรงคุณวุฒิวิพากษ์และเสนอแนะในการสร้างรูปแบบ ประกอบด้วย ความร่วมมือกันของทุกฝ่าย โดยเริ่มจากระดับปัจเจกบุคคล ปัจจัยสภาพแวดล้อมและปัจจัยการบริหารงาน ร่วมกันพัฒนากลยุทธ์หรือตัวบ่งชี้ในการพัฒนาคุณภาพชีวิตของข้าราชการตำรวจชั้นประทวน เพื่อส่งสริมให้เกิดปัจจัยทั้ง 5 ปัจจัย เปิดโอกาสให้ข้าราชการตำรวจ ทั้งระดับบุคคล ระดับบองค์กรหรือสาถานีตำรวจและระดับสำนักงานตำรวจแห่งชาติหรือทั่วประเทศ มีการเสริมสร้างแรงจูงใจให้ข้าราชการตำรวจชั้นประทวนนำเอาหลักการปรัชญาเศรษฐกิจพอเพียงมาพัฒนาคุณภาพชีวิตของตนเองเพื่อความเป็นอยู่ที่ดีขึ้นของตนเองและครอบครัวส่งผลต่อการเพิ่มประสิทธิภาพในการปฏิบัติงาน รวมทั้งส่งเสริมให้เกิดยุทธศาสตร์/ตัวบ่งชี้การพัฒนาคุณภาพชีวิตของข้าราชการตำรวจชั้นประทวน

ดังที่แสดงในภาพที่ 4.1

กลยุทธ์ตัวบ่งชี้

ปัจจัยภายใน

(x1)

กลยุทธ์ตัวบ่งชี้

เจตคติต่อปรัชญาเศรษฐกิจพอเพียง (x12)

การน้อมนำปรัชญาเศรษฐกิจพอเพียง (x13)

ปัจจัยแวดล้อม

(x2)

กลยุทธ์ตัวบ่งชี้

กระแสความนิยมภายในประเทศ (x21)

ปัจจัยการบริหารงาน

(x3)

ยุทธศาสตร์การขับเคลื่อนปรัชญาเศรษฐกิจพอเพียงมาปฏิบัติในองค์การ(x32)

การสนับสนุนของผู้นำองค์การตามวิถีปรัชญาเศรษฐกิจพอเพียง

(x1)

**คุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนสังกัดกองบัญชาการตำรวจภูธร ภาค 3**

***ภาพที่ 4.1*** ร่างรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3

165

จากนั้นผู้วิจัยก็นำประเด็นปัญหาและร่างรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3ที่สร้างขึ้น นำไปสู่เข้าร่วมกิจกรรมการสนทนากลุ่ม (Focus Group discussion : FGD) เพื่อร่วมวิพากษ์และร่วมหาแนวทางการสร้างรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3ในวันที่ 21 เดือน ธันวาคม พ.ศ. 2559 เวลา 08.00 – 15.00 น. ณ ห้องประชุมสถานีตำรวจภูธรทรายมูล อำเภอทรายมูล จังหวัดยโสธร ซึ่งผู้วิจัยได้เรียนเชิญผู้ทรงคุณวุฒิ จำนวน 16 คน เข้าร่วมกิจกรรมการสนทนากลุ่ม (Focus Group discussion : FGD) ได้ข้อสรุปผลจากการวิจัยระยะที่ 1 มาสร้างรูปแบบ (Model) ได้ผลออกมา ดังนี้

1. ผลจากการศึกษาเอกสาร แนวคิด ทฤษฎี และงานวิจัยที่เกี่ยวข้อง ผู้วิจัยได้สังเคราะห์ออกมาว่า

1.1 ปรัชญาเศรษฐกิจพอเพียงจากเจตนารมณ์หลักของพระบาทสมเด็จพระเจ้าอยู่หัวภูมิพลอดุลยเดช รัชกาลที่ 9 ที่ทรงพระราชทานไว้ให้กับประชาชนทุกหมู่เหล่าของประเทศนำไปใช้เป็นหลักในการดำเนินชีวิตต่อเนื่องมาจนถึงปัจจุบัน และมียุทธศาสตร์ในการขับเคลื่อนเพื่อให้เกิดการปฏิบัติในสังคมทุกหมู่เหล่าและทุกระดับชั้นเพื่อความผาสุขของพสกนิกรของพระองค์ โดยมุ่งที่จะให้ประชาชนได้มีชีวิตที่เป็นสุขและรัฐบาลหรือหน่วยงานราชการได้รับทราบถึงความสำคัญ สนับสนุนและส่งเสริมให้ประชาชนรู้จักใช้ประโยชน์จากแนวทางปรัชญาเศรษฐกิจพอเพียงที่สามารถใช้ได้กับทุกคน ทุกสถานที่ ทำให้เกิดปฏิสัมพันธ์ของการจัดการความรู้ตามหลักปรัชญาเศรษฐกิจพอเพียงของประชาชนในชุมชน ข้าราชการและองค์กรในชุมชน ความสำเร็จจะเกิดขึ้นและเป็นจริงได้นั้นคือประชาชนในชุมชน ตลอดทั้งบรรดาข้าราชการทุกหมู่เหล่านำไปประพฤติ ปฏิบัติอย่างจริงจังและต่อเนื่อง และการที่ประชาชนทุกหมู่เหล่ามีความสามารถพึ่งพาอาศัยตนเองให้มากที่สุดเท่าที่ทำได้ เชื่อในคุณค่าของการความสามารถและพลังในตัวเองของมนุษย์ เชื่อในดำเนินชีวิตตามหลักปรัชญาเศรษบกิจพอเพียงจะนำมาซึ่งความสันติสุขให้ตัวเองและครอบครัว สามารถปฏิบัติหลักเศรษฐกิจพอเพียงได้จะทำให้ครอบครัวมีความสุขและมั่นคงตลอดทั้งการพยายามหลีกเลี่ยงการกู้ยืมเพื่อการลงทุนในการประกอบอาชีพของบุคคลในชุมชนด้วยความสัมพันธ์จะทำให้เกิดความเชื่อมโยงระหว่างคนที่เข้ามาสัมพันธ์กัน ก่อให้เกิดการเรียนรู้ทางการเมืองจากประสบการณ์ซึ่งกันและกัน สำหรับคนที่อยู่นอกภาคเกษตรนั้น เศรษฐกิจพอเพียงสามารถนำไปใช้เป็นหลักในการดำเนินชีวิตได้ เพราะเศรษฐกิจพอเพียงที่เป็นปรัชญา เป็นแนวปฏิบัติตนไม่ว่าอยู่ ในกิจกรรมหรืออาชีพใด ก็ต้องยึดวิถีไทยแต่พอดี อย่าฟุ่มเฟือยอย่างไร้ประโยชน์ อย่ายึดวัตถุเป็นที่ตั้ง ยึดทางสายกลาง อยู่กินตามฐานะ ใช้สติปัญญาในการดำรงชีวิต เจริญเติบโตอย่างค่อยเป็นค่อยไป อย่าใช้หลักการลงทุนเชิงการพนัน ซึ่งตั้งอยู่บนความเสี่ยงกู้เงินมาลงทุนโดยหวังความร่ำรวยอย่างรวดเร็วแล้วก็ไปสู่ความล้มละลายในที่สุด ตั้งอยู่บนหลักของรู้รักสามัคคี ใช้สติปัญญาปกป้องตนเองไม่ให้หลงกระแสโลกาภิวัตน์โดยไม่รู้ถึงเหตุและผลตามสภาพแวดล้อมของไทย ให้รู้จักแยกแยะสิ่งดี สิ่งเลว สิ่งที่เป็นประโยชน์ตามสภาพความเป็นจริงของบ้านเมืองเราเป็นที่ตั้ง ให้ความรัก ความเมตตาที่จะช่วยเหลือสังคมให้รอดพ้นจากภัยพิบัติ และรวมพลังกันด้วยความสามัคคีเป็นหมู่เหล่า ขจัดขัดแย้งไปสู่ความประนีประนอม รักษาผลประโยชน์ส่วนรวมเป็นที่ตั้ง ตลอดทั้งข้าราชการตำรวจเองก็เช่นเดียวกันสามารถนำหลักปรัชญาเศรษฐกิจพอเพียงมาใช้กับการพัฒนาคุณภาพชีวิตเพื่อความผาสุขของครอบครัวตลอดทั้งการมีประสิทธิภาพและความมั่นคง ปลอดภัยในการปฏิบัติงานในอีกทางหนึ่งด้วย

1.2 การนำเอาหลักการ แนวคิด ทฤษฎี และงานวิจัยที่เกี่ยวข้อง มาคัดสรรปัจจัย ที่ส่งผลต่อคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3ซึ่งใช้วิธีการวิเคราะห์การถดถอยพหุคูณ (Multiple Regression Analysis) โดยมีเป้าหมายเพื่อที่จะนำเอาองค์ประกอบหลักหรือปัจจัยหลัก องค์ประกอบย่อยหรือปัจจัยย่อย โดยเรียงลำดับตามน้ำหนักของปัจจัยย่อย นำไปสร้างเป็นเครื่องมือสำหรับการวิจัย ซึ่งได้ข้อสรุปที่สำคัญ ดังนี้

1.2.1 ปัจจัยหลัก (Factors) แบ่งได้ 3 ด้าน คือ

1.2.1.1 ปัจจัยภายในบุคคล

1.2.1.2 ปัจจัยแวดล้อม

1.2.1.3 ปัจจัยด้านการบริหารงาน

1.2.2 ปัจจัยหลักแต่ละด้านแบ่งเป็นปัจจัยย่อย (Component) ได้ดังนี้

1.2.2.1 ปัจจัยภายในบุคคล ประกอบด้วย 4 ปัจจัยย่อย คือ

1) ความสนใจในปรัชญาเศรษฐกิจพอเพียง

2) เจตคติต่อปรัชญาเศรษฐกิจพอเพียง

3) การน้อมนำปรัชญาเศรษฐกิจพอเพียง (พฤติกรรม)

4) เจตคติต่อการพึ่งพาตนเอง

1.2.2.2 ปัจจัยแวดล้อม ประกอบด้วย 4 ปัจจัยย่อย คือ

1) กระแสความนิยมภายในประเทศ

2) การส่งเสริมจากภาคประชาสังคม

3) การส่งเสริมจากภาคราชการ

4) การบูรณาการปรัชญาเศรษฐกิจพอเพียง

1.2.2.3 ปัจจัยด้านการบริหารงาน ประกอบด้วย 3 ปัจจัยย่อย คือ

1) ทัศคติของผู้บังคับบัญชาต่อวิถีเศรษฐกิจพอเพียง

2) ยุทธศาสตร์การขับเคลื่อนปรัชญาเศรษฐกิจพอเพียงมา

ปฏิบัติในองค์การ

3) การสนับสนุนจากผู้นำองค์การตามวิธีเศรษฐกิจพอเพียง

1.2.3 จากการนำปัจจัยหลัก (Factors) และปัจจัยย่อย (Components) เพื่อคัดสรรปัจจัยย่อยที่ส่งผลต่อคุณภาพชีวิตตามวิถีปรัชญาเศรษฐกิจพอเพียง โดยวิเคราะห์การถดถอยพหุคูณ (Multiple Regression Analysis) ได้ปัจจัยย่อย (Component) โดยเรียงน้ำหนักของปัจจัยย่อยจากมากไปน้อยตามตารางที่ 13 และข้อ 1.2) สำหรับอันดับที่ 6, 7, 8, 9, 10 และ 11 ปัจจัยย่อยทั้ง 5 ตัว ไม่ส่งผลต่อคุณภาพชีวิตตามวิถีปรัชญาเศรษฐกิจพอเพียง ที่ระดับนัยสำคัญทางสถิติ .05 แต่จากการสนทนากลุ่ม ผู้ทรงคุณวุฒิได้ให้นำปัจจัยย่อยทั้ง 11 ตัว ไปสร้างรูปแบบ (Model) โดยมีรายละเอียด ดังนี้

1. การสนับสนุนจากผู้นำองค์การตามวิธีเศรษฐกิจพอเพียง (X33)
2. ยุทธศาสตร์การขับเคลื่อนปรัชญาเศราฐกิจพอเพียง (X32)
3. การน้อมนำปรัชญาเศรษฐกิจพอเพียง(พฤติกรรม) (X13)
4. กระแสความนิยมภายในประเทศ (X21)
5. เจตคติต่อปรัชญาเศรษฐกิจพอเพียง (X12)
6. การบูรณาการปรัชญาเศรษฐกิจพอเพียง (X24)
7. ความสนใจในปรัชญาเศรษฐกิจพอเพียง (X11)
8. เจตคติต่อการพึ่งพาตนเอง (X14)
9. การส่งเสริมจากภาคประชาสังคม (X22)
10. ทัศคติของผู้บังคับบัญชาต่อวิถีเศรษฐกิจพอเพียง (X31)
11. การส่งเสริมจากภาคราชการ (X23)

2. ผลจากการจัดสนทนากลุ่ม (Focus Group Discussion : FGD) จากกลุ่มผู้ทรงคุณวุฒิ จำนวน 16 คน (รายละเอียดในภาคผนวก) เมื่อวันที่ 21 เดือน ธันวาคม พ.ศ.2559 เวลา 09.00 – 15.00 น. ณ ห้องประชุมสถานีตำรวจภูธรทรายมูล อำเภอทรายมูล จังหวัดยโสธร ผลสรุปนำเสนอตามประเด็นจากข้อ 3 ได้ดังต่อไปนี้

จากการสนทนากลุ่มของผู้ทรงคุณวุฒิได้ให้ข้อเสนอแนะที่เป็นประโยชน์และเห็นข้อเสนอแนะที่หลากหลายทัศนะเกี่ยวกับปัจจัยที่ส่งผลต่อคุณภาพชีวิตตามวิถีปรัชญาเศรษฐกิจพอเพียง เพื่อนำมาสร้างรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ไว้ว่า “.....การพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนนั้น ทุกภาคส่วนตั้งแต่ผู้บังคับบัญชา ผู้นำองค์หรือหน่วยงานต้องพยายามสร้างแรงจูงใจให้บรรดาข้าราชการตำรวจชั้นประทวนซึ่งเป็นผู้ที่มีคุณภาพชีวิตที่ยังไม่ดีเท่าที่ควรได้หันมาให้ความสนใจในปรัชญาเศรษฐกิจพอเพียง ส่งเสริมให้เกิดเจตคติที่ดีต่อปรัชญาเศรษฐกิจพอเพียง เกิดการน้อมนำปรัชญาเศรษฐกิจพอเพียงไปประพฤติปฏิบัติทั้งในครอบครัวและการปฏิบัติงาน พยายามส่งเสริมเจตคติต่อการพึ่งตนเอง สร้างกระแสความนิยมภายในหน่วยงาน ซึ่งประกอบด้วยการส่งเสริมจากภาคประชาสังคม การส่งเสริมจากภาครัฐ การบูรณาการปรัชญาเศรษฐกิจพอเพียงของภาครัฐภาค เอกชนและข้าราชการตำรวจด้วยกันเอง ผู้บังคับบัญชาต้องมีทัศคติที่ดีต่อปรัชญาเศรษฐกิจพอเพียง ขับเคลื่อนยุทธศาสตร์ปรัชญาเศรษฐกิจพอเพียงมาปฏิบัติในองค์กรและผู้นำหน่วยหรือองคืกรต้องสนับสนุนการปฏิบัติตามวิถีปรัชญาเศรษฐกิจพอเพียงเพื่อความสำเร็จในการพัฒนาคุณภาพชีวิตของข้าราชการตำรวจชั้นประทวนโดยยึดหลักปรัชญาเศรษฐกิจพอเพียงเป็นแนวในทางการดำเนินชีวิตของตนเองและครอบครัว....” ดังข้อสรุปต่อไปนี้

2.1 การสนับสนุนจากผู้นำองค์กรตามวิถีเศรษฐกิจพอเพียง (X33)

การพัฒนาคุณภาพชีวิตตามวิถีปรัชญาเศรษฐกิจพอเพียงทั้งในการทำงานและการ

ดำรงชีวิต นับเป็นปัจจัยต่าง ๆ ที่บ่งชี้ให้เห็นถึงคุณภาพความเป็นอยู่ การครองชีพ การปฏิบัติงาน โดยทั่วไปสิ่งที่เกิดขึ้นในที่ทำงานหรือแม้กระทั่งหลังเลิกงาน คือการที่ผู้บริหารหรือผู้บังคับบัญชาที่มีความสำคัญอย่างมากเช่นเดียวกันที่จะดำเนินการในเรื่องต่างๆ ที่จะสร้างสภาพแวดล้อมต่างๆ ในที่ทำงานที่เอื้อให้เกิดผลผลิตสูง หรือสร้างสภาพแวดล้อมที่น่าอยู่ให้เกิดขึ้นกับชีวิตของข้าราชการตำรวจชั้นประทวนหลังเลิกงาน ให้มีคุณภาพชีวิตการทำงานที่ดี ซึ่งในการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจในครั้งนี้ แยกออกเป็น 1) สิ่งที่เกิดขึ้นในการทำงาน สิ่งที่พนักงานได้รับการปฏิบัติในที่ทำงานและ 2) สิ่งที่เกิดขึ้นในการดำเนินชีวิตหลังการทำงานซึ่งล้วนมีอิทธิพลต่อความเป็นอยู่และกระทบต่อการดำเนินชีวิตของข้าราชการตำรวจชั้นประทวนและครอบครัวด้วย ซึ่งสามารถแยกอธิบายได้ เป็นประเด็น ดังนี้

2.1.1 การพัฒนาคุณภาพชีวิตในการทำงานก็เป็นส่วนหนึ่งและมีความสำคัญของคุณภาพชีวิตของข้าราชการตำรวจชั้นประทวนทุกคนที่อยู่ในองค์การ หากจะมีกลยุทธ์หรือวิธีการพัฒนาคุณภาพชีวิตได้

1) ผู้บังคับบัญชาต้องดำเนินการเกี่ยวกับรายได้หรือค่าตอบแทนที่ยุติธรรมและเหมาะสมกับงานที่ทำอย่างมีเหตุมีผล และเพียงพอต่อการดำรงชีพ ทำงานมากได้ค่าจ้างมาก ทำงานน้อยได้ค่าจ้างน้อย หรืองานที่สร้างคุณค่ามากจะได้รับค่าตอบแทนการทำงานสูงกว่างานที่สร้างคุณค่าน้อยหรือส่งเสริมให้มีการน้อมนำเอาหลักปรัชญาเศรษฐกิจพอเพียงมาเป็นหลักยึดในการทำงาน เช่น หลักความพอเพียง ทางสายกลาง ความเสียสละ การอดออม เป็นต้น

2) ผู้บังคับบัญชาต้องมอบหมายการทำงานอยู่ในสภาพแวดล้อมที่ถูกสุขลักษณะและมีความปลอดภัยหรือที่เรียกว่าสภาพการทำงานที่ดีซึ่งหมายถึงสิ่งแวดล้อมในที่ทำงานที่ไม่เป็นอันตรายต่อร่างกายและจิตใจทั้งทางตรงและทางอ้อมแก่ผู้ใต้บังคับบัญชาโดยยึดหลักความพอเพียง ยึดหยุ่น เป็นต้น

3) เมื่อผู้ใต้บังคับบัญชาทำงานไปนาน ๆ คนจะเรียนรู้สิ่งใหม่ ๆ มากขึ้นและมีความเชี่ยวชาญมากขึ้นหมายถึงได้รับความรู้ใหม่ ๆ และเกิดทักษะใหม่ ๆ จากงานที่ทำนั้น ยิ่งทำยิ่งฉลาด ยิ่งทำยิ่งเก่ง ผู้บังคับบัญชาเองก็ต้องส่งเสริมให้เกิดความรู้ใหม่ๆ แก่ผู้ใต้บังคับบัญชา แล้วนำเอาความรู้ที่ได้นำกลับไปใช้ในการดำเนินชีวิตอีกทางด้วย

4) ผู้บังคับบัญชาต้องส่งเสริมหรือเปิดโอกาสด้านความก้าวหน้า ในงาน และมีความเติบโตในอาชีพนั้น กล่าวคือ ทำงานนานๆเงินเดือนหรือค่าจ้างสูงขึ้น เลื่อนตำแหน่งสูงขึ้นหรือสถานภาพในงานที่ทำดีขึ้น โดยที่เปิดโอกาสให้ผู้ที่ได้น้อมนำเอาปรัชญาเศรษฐกิจพอเพียงไปปฏิบัติได้รับความก้าวหน้าเช่นกัน เพื่อเป็นแบบอย่างให้กับข้าราชการตำรวจคนอื่น ๆ

5) ผู้บังคับบัญชาต้องส่งเสริมภูมิคุ้มกันที่ดีให้กับข้าราชการตำรวจ ชั้นประทวน ซึ่งถือว่าเป็นผู้มีรายได้น้อยอยู่แล้วไม่ให้เป็นหนี้ล้นพ้นตัวหรือมีความเสี่ยงต่อความไม่มั่นคงในการดำเนินชีวิต กล่าวคือ เปิดโอกาสให้ผู้ที่ได้น้อมนำเอาปรัชญาเศรษฐกิจพอเพียงไปปฏิบัติได้ในพื้นที่บ้านพักของทางราชการ หรือแม้แต่ในพื้นที่ของหน่วยงาน เพื่อเป็นแบบอย่างให้กับข้าราชการตำรวจคนอื่นๆในการสร้างรายได้ ไม่ต้องไปกู้ยืมให้เป็นหนี้ หรือไม่ต้องมีเวลาไปลุ่มหลงกับอบายมุขต่างๆ เป็นต้น

6) ผู้นำองค์การหรือผู้บังคับบัญชานั้น ต้องยึดหลักที่ว่าองค์การนั้นเป็นส่วนหนึ่งของชีวิต ไม่ใช่เป็นสถานที่ที่ทำงานให้มีรายได้เพื่อเลี้ยงชีวิตอย่างเดียว ดังนั้นกิจกรรมในที่ทำงานต้องมีทั้งส่วนที่เป็นงานและส่วนที่เป็นสังคมด้วย ต้องส่งเสริมหรือสร้างทัศนคติให้มีความรัก มีความภาคภูมิใจในงานและองค์การที่ตนนั้นทำงานอยู่ และให้ความร่วมมือต่อองค์การ

7) ในบางครั้งผู้บังคับบัญชาหรือผู้นำองค์กรต้องเสียสละทุนทรัพย์ส่วนตัว หรือสละงบประมาณของหน่วยเพื่อสนับสนุนให้เกิดการปฏิบัติขึ้นจริงเพื่อเป็นการพัฒนาคุณภาพชีวิตของข้าราชการตำรวจชั้นประทวนในการปฏิบัติงาน

2.1.2 การพัฒนาคุณภาพชีวิตในการดำรงชีวิตตนเองและครอบครัว กล่าวคือ เมื่อข้าราชการตำรวจชั้นประทวนในแผนกงานต่างๆ เลิกจากการทำงานกลับมายังครอบครัว ควรมีกิจกรรมอย่างอื่นที่จะส่งเสริมการพัฒนาคุณภาพชีวิตตามวิถีปรัชญาเศรษฐกิจพอเพียง ซึ่งผู้ทรงคุณวุฒิมีข้อเสนอแนะให้ผู้บังคับบัญชาควรดำเนินการ ดังนี้

1) ติดตามดูแลความเป็นอยู่ ถามไถ่ถึงสารทุกข์ของตำรวจชั้นประทวนและครองครัว และในบางครอบครัวที่อาศัยในบ้านพักของทางราชการ ผู้บังคับบัญชาต้องติดตามดูแลอย่างใกล้ชิด และควรส่งเสริมกำลังพลน้อมนำการดำเนินชีวิตตามหลักเศรษฐกิจพอเพียง เช่น การเลี้ยงไก เลี้ยงหมู ปลูกพืชสวนครัว ฯลฯ เพื่อลดค่าใช้จ่าย เหลือกินก็ส่งขายเพิ่มรายได้

2) ผู้บังคับบัญชาควรปลูกฝังให้ข้าราชการตำรวจชั้นประทวน ในสังกัด ตลอดทั้งครอบครัว ให้เกิดการประหยัด อดออม ลดค่าใช้จ่ายที่ฟุ่มเฟือย ใช้จ่ายเท่าที่จำเป็น ไม่ฟุ้งเฟ้อ บนหลักการที่มีเหตุผล

3) ผู้บัคับบัญชาต้องส่งเสริมให้ครอบครัวตำรวจชั้นประทวนได้ฝึกฝนอาชีพเสริม เพื่อเพิ่มรายได้ให้กับครอบครัว เช่นการหาอาชีพเสริมมาให้กับกลุ่มแม่บ้านตำรวจได้รวมตัวกันทำ เพื่อสร้างรายได้ช่วยเหลือสามี เป็นต้น

4) ผู้บังคับบัญชาต้องให้การยกย่อง เชิดชูครอบครัวที่สามารถน้อมนำเอาหลักการปรัชญาเศรษฐกิจพอเพียงไปประยุกต์ใช้ในชีวิตครอบครัวแล้วเกิดผลสำเร็จ เช่น การมอบใบประกาศเชิดชูเกียรติ ให้รางวัล ฯลฯ เพื่อเป็นแบบอย่างให้ครอบครัวของข้าราชการตำรวจคนอื่น ๆ ได้ยึดเอาไปปฏิบัติเช่นเดียวกัน

5) ในบางครั้งผู้บังคับบัญชาหรือผู้นำองค์กรต้องเสียสละทุนทรัพย์ส่วนตัว หรือสละงบประมาณของหน่วยเพื่อสนับสนุนให้เกิดการปฏิบัติขึ้นจริงเพื่อเป็นการพัฒนาคุณภาพชีวิตของข้าราชการตำรวจชั้นประทวนและครอบครัว

2.1.3 การที่ผู้บังคับบัญชาส่งเสริมให้ข้าราชการตำรวจสามารถจัดการความรู้ (KM) ที่ได้รับมาเพื่อจะสามารถพัฒนาคุณภาพชีวิตตนเองและครอบครัวของข้าราชการตำรวจชั้นประทวนและครอบครัวได้อย่างถูกต้องและมีประสิทธิภาพ

2.2 ยุทธศาสตร์การขับเคลื่อนปรัชยาเศรษฐกิจพอเพียง (X32)

ในเรื่องการขับขับเคลื่อนนโยบายปรัชญาเศรษฐกิจพอเพียงนั้น ได้มีผู้ทรงคุณวุฒิ

ได้ให้ข้อเสนอแนะนำไว้ ดังนี้

1. ยุทธศาสตร์การขับเคลื่อนปรัชญาของเศรษฐกิจพอเพียงสู่สถานบันการศึกษาของหน่วยงานตำรวจ เช่น โรงเรียนร้อยตำรวจ ศุนย์ฝึกตำรวจในภูมิภาคต่าง ๆ ตลอดทั้งการอบรมต่าง ๆ ในภาคส่วนของตำรวจ เพื่อให้สถานศึกษาทำการฝึกฝนอบรมหลักปรัชญาของเศรษฐกิจพอเพียงมาประยุกต์ใช้ในการจัดการเรียนการสอนการจัดกิจกรรมพัฒนาผู้เรียน เพื่อให้เกิดผลในทางปฏิบัติอย่างมีประสิทธิภาพและมีประสิทธิผล เกิดการปรับเปลี่ยนแนวคิดในการดำเนินชีวิตบนพื้นฐานของหลักปรัชญาเศรษฐกิจพอเพียงอย่างต่อเนื่อง

2. สร้างวิสัยทัศน์ เมื่อนักเรียนตำรวจทำการเรียนการสอนหรือฝึกอบรม ในหลักสูตรต่าง ๆ ต้องมุ่งพัฒนาการสร้างวิสัยทัศน์ด้วยการนำหลักปรัชญาของเศรษฐกิจพอเพียงไปจัดการศึกษาอย่างมีประสิทธิภาพและประสิทธิผล ส่งผลสู่การดำเนินชีวิตตามแนวทางเศรษฐกิจพอเพียงของผู้เรียน ผู้บริหาร ครู บุคลากรทางการศึกษาและผู้เกี่ยวข้องอย่างต่อเนื่องและมีเป้าหมาย สามารถนำหลักปรัชญาของเศรษฐกิจพอเพียงไปใช้ในการการจัดกระบวนการเรียนการสอนและการบริหารจัดการที่เหมาะสมกับบริบทของแต่ละสถานศึกษาขององค์กรตำรวจได้ครบทุกแห่ง

ตัวอย่างกิจกรรมพัฒนาผู้เรียนที่บูรณาการปรัชญาของเศรษฐกิจพอเพียง โดยมุ่งเน้นผลที่เกิดขึ้นอย่างสมดุลและยั่งยืนใน 4 มิติ ได้แก่ ด้านเศรษฐกิจ ด้านสังคม ด้านสิ่งแวดล้อมและด้านวัฒนธรรม ได้แก่

2.1 กิจกรรมเพื่อพัฒนาด้านเศรษฐกิจ

2.1.1 กิจกรรมการออม

2.1.2 กิจกรรมการหารายได้ระหว่างเรียน

2.2 กิจกรรมเพื่อพัฒนาด้านสังคม

2.2.1 กิจกรรมจิตอาสาพัฒนาสังคม

2.2.2 กิจกรรมการบริการ

2.3 กิจกรรมเพื่อพัฒนาด้านสิ่งแวดล้อม

2.3.1 กิจกรรมแปรรูปขยะเป็นทุน

2.3.2 กิจกรรมอนุรักษ์สิ่งแวดล้อม

2.4 กิจกรรมเพื่อพัฒนาด้านวัฒนธรรม

2.4.1 กิจกรรมชมรมรักษ์วัฒนธรรมท้องถิ่น

2.4.2 กิจกรรมแหล่งเรียนรู้วัฒนธรรมในสถานศึกษา

3. ยุทธศาสตร์การขับเคลื่อนปรัชญาเศรษฐกิจพอเพียงมาปฏิบัติในองค์การ หมายถึง การที่หน่วยงานต่างๆขององค์กรตำรวจในภาคส่วนต่างๆ ได้น้อมนำเอาหลักการปรัชญาเศรษฐกิจพอเพียงไปประยุกต์หรือปรับใช้รวมทั้งการขยายแนวคิดสู่องค์กรต่างๆ อย่างกว้างขวางและต่อเนื่องเพื่อให้หลักปรัชญาเศรษฐกิจพเพียงเข้าไปเป็นหลักในการดำเนินชีวิต และเป็นหลักในการบริหารงานขององค์กร รวมทั้งให้ความสำคัญยิ่งต่อการขับเคลื่อนยุทธศาสตร์ปรัชญาเศรษฐกิจพอเพียงเพื่อให้เกิดผลในทางปฏิบัติให้ได้ดีที่สุด

4. การพัฒนากระบวนการติดตามและประเมินผลยุทธศาสตร์เมื่อแนวทางการขับเคลื่อนยุทธศาสตร์ปรัชญาเศรษฐกิจพอเพียงได้ดำเนินการตามรายระเอียดที่กล่าวมาก่อนหน้าแล้ว ต้องมีการติดตามประเมินผลในทุกระดับชั้นขององค์กรตำรวจ ดังจะอธิบายได้ดังต่อไปนี้

4.1 จัดตั้งคณะกรรมการประเมินผลในระดับสำนักงานตำรวจแห่งชาติระดับกองบัญชาการหรือระดับกองบังคับการ/จังหวัดและระดับสถานีตำรวจ โดยให้คณะกรรมการมีหน้าที่ติดตาม ประเมินผลและรายงานผล

4.2 กำหนดรูปแบบ แนวทาง เครื่องมือและคู่มือในการติดตามและประเมินผลให้ชัดเจน โปร่งใส เป็นธรรม

4.3 ดำเนินการติดตามประเมินผลและรายงานผล ในปัจจุบัน ประชาชนโดยทั่วไปก็เกิดความคาดหวังว่าข้าราชการตำรวจที่ได้รับการฝึกฝน อบรมจากองค์กรทางด้านการศึกษาของหน่วยงานตำรวจที่สำเร็จมาจะต้องคนดี มีคุณธรรม ตามปรัชญาเศรษฐกิจพอเพียง จึงเป็นหน้าที่ของสถานศึกษาซึ่งต้องปฏิบัติอยู่แล้วประกอบกับได้รับนโยบายทั้งจากรัฐบาลและสำนักงานตำรวจแห่งชาติให้จัดการศึกษาโดยใช้ “คุณธรรมนำความรู้” ซึ่งเป็นส่วนหนึ่งของปรัชญาของเศรษฐกิจ อันประกอบด้วย 3 ห่วง (พอประมาณ มีเหตุผล มีภูมิคุ้มกันที่ดี) และ 2 เงื่อน (ความรู้ คุณธรรม) โดยมุ่งผลสมดุล ยั่งยืน 4 มิติ (เศรษฐกิจ สังคม สิ่งแวดล้อม วัฒนธรรม)

ดังนั้นสถาบันการศึกษาที่น้อมนำปรัชญาเศรษฐกิจพอเพียงมาเป็นหลักการในการบริหารจัดการและจัดการศึกษาให้กับผู้เรียนย่อมสามารถตอบสนองต่อความต้องการของสังคม ตอบสนองต่อนโยบายของหน่วยเหนือรวมทั้งสามารถผลิตผู้เรียนที่มีคุณลักษณะตรงตามพระราชบัญญัติตำรวจแห่งชาติ พุทธศักราช 2547 คือ ดี เก่ง และมีความสุขได้ และประการสำคัญที่สุดคือได้น้อมนำพระราชดำริปรัชญาเศรษฐกิจพอเพียงของพระบาทสมเด็จพระเจ้าอยู่หัวมาสู่การปฏิบัติอย่างเป็นรูปธรรมในสถานศึกษาซึ่งเป็นการปฏิบัติเพื่อสนองตอบต่อพระมหากรุณาธิคุณในฐานะพสกนิกรผู้จงรักภักดี ซึ่งผลและความคาดหวังของสถาบันการศึกษาขององค์กรตำรวจที่ดำเนินโครงการขับเคลื่อนปรัชญาเศรษฐกิจพอเพียงอย่างถูกต้อง เป็นระบบมีประสิทธิภาพและประสิทธิผลควรมีผลเป็นที่ประจักษ์ชัดโดยเกิดการเปลี่ยนแปลงในด้านต่อไปนี้

1. ลักษณะของผู้บริหาร

1.1 มีความรู้ ความเข้าใจ ความตระหนักและประพฤติตนเป็นแบบอย่างการมีวิถีชีวิตแบบพอเพียง เช่น ไม่ฟุ่มเฟือย ไม่ดื่มสุรา ไม่สูบบุหรี่ ไม่หมกมุ่นอบายมุข ฯ

1.2 ใช้คุณธรรมเป็นหลักในการบริหาร เช่น บริหารตามหลัก ธรรมาภิบาล

1.3 วางแผนและกำกับการปฏิบัติตามแผนโดยอาศัยหลัก 3 ห่วง 2 เงื่อนไข เพื่อผล 4 มิติ

1.4 บริหารงานโดยเน้นการมีส่วนร่วม การสร้างความรู้ รัก สามัคคี

1.5 ประสานงานกับชุมชนและองค์กรต่าง ๆ ในการสร้างเครือข่ายการขับเคลื่อนปรัชญาของเศรษฐกิจพอเพียงและการประชาสัมพันธ์

2. ลักษณะของสถาบันการศึกษา

2.1 มีความรู้ ความเข้าใจ ความตระหนักและประพฤติตนเป็นแบบอย่างการมีวิถีชีวิตแบบพอเพียง เช่น ไม่ฟุ่มเฟือย ไม่ดื่มสุรา ไม่สูบบุหรี่ ไม่หมกมุ่นอบายมุข ฯ

2.2 ปรับปรุงวิธีการปฏิบัติงานให้สอดคล้องกับหลัก 3 ห่วง 2 เงื่อนไข เพื่อผล 4 มิติ

2.3 ปฏิบัติงานโดยเน้นการมีส่วนร่วม การสร้างความรู้ รัก สามัคคี

2.4 มีส่วนร่วมในการประสานงานกับชุมชนและองค์กรต่าง ๆ ในการสร้างเครือข่ายการขับเคลื่อนปรัชญาของเศรษฐกิจพอเพียงและการประชาสัมพันธ์

3. ลักษณะของผู้เรียนหรือนักเรียนตำรวจ

3.1 มีความรู้ ความเข้าใจ ความตระหนักและประพฤติตนเป็นแบบอย่างการมีวิถีชีวิตแบบพอเพียง เช่น ไม่ฟุ่มเฟือย ไม่ดื่มสุรา ไม่สูบบุหรี่ ไม่หมกมุ่นอบายมุข ฯ

3.2 ปรับปรุงวิธีการเรียนและการทำงานให้สอดคล้องกับหลัก 3 ห่วง 2 เงื่อนไข เพื่อผล 4 มิติ

3.3 เรียนรู้และทำงานโดยเน้นการมีส่วนร่วม การสร้างความรู้ รักสามัคคี

3.4 มีส่วนร่วมในการประสานงานกับชุมชนและองค์กรต่าง ๆ ในการสร้างเครือข่ายการขับเคลื่อนปรัชญาของเศรษฐกิจพอเพียงและการประชาสัมพันธ์

4. ลักษณะของชุมชน

4.1 มีความรู้ ความเข้าใจ ความตระหนักและเปลี่ยนพฤติกรรมตามแบบอย่างการมีวิถีชีวิตพอเพียง เช่น ไม่ฟุ่มเฟือย ไม่ดื่มสุรา ไม่สูบบุหรี่ ไม่หมกมุ่นอบายมุข ฯ

4.2 ให้การสนับสนุนและมีส่วนร่วมกับสถานศึกษาในการขับเคลื่อนปรัชญาของเศรษฐกิจพอเพียง

5. สภาพแวดล้อมของสถาบันการศึกษา

5.1 มีแหล่งการเรียนรู้ปรัชญาของเศรษฐกิจพอเพียง

5.2 สภาพแวดล้อมมีความสะอาด ร่มรื่นและเอื้อต่อการเรียนรู้

5.3 บุคลากรทุกฝ่ายมีส่วนร่วมในการรักษาดูแลและปรับปรุงสภาพแวดล้อม

5.4 มีสถานที่ให้บริการชุมชน

5. ยุทธศาสตร์การขับเคลื่อนปรัชญาเศรษฐกิจพอเพียงมาประยุกต์ใช้กับการพัฒนาคุณภาพชีวิตและปรับใช้กับชุมชน

ในเรื่องดังกล่าวนี้ หมายถึงการที่ข้าราชการตำรวจทุกระดับชั้น เมื่อผ่านการเรียน การฝึกจากสถาบันการศึกษาขององค์กรตำรวจเรียบร้อยแล้วและมีความรู้ ความเข้าใจในหลักการปรัชญาเศรษฐกิจพอเพียงอย่างลึกซึ้งเป็นอย่างดีแล้ว ก็สามารถที่จะน้อมนำเอาหลักปรัชญาเศรษฐกิจพอเพียงมาประยุกต์ใช้ในการดำเนินชีวิตของตนเองและครอบครัว ตลอดทั้งขยายวงกว้างออกไปสู่ชุมชน/ประชาชนทั่วไปที่ข้าราชการตำรวจได้ปฏิบัติงานร่วมกัน ซึ่งอาจอยู่ในรูปของ โครงการ แผน แนวทาง เช่น การจัดชุมชนชนและมวลชนสัมพันธ์เพื่อเผยแพร่หรือขยายงานของหลักปรัชญาเศรษฐกิจพอเพียงลงสู่ชุมชน เป็นต้น

2.3 การน้อมนำปรัชญาเศรษฐกิจพอเพียง (พฤติกรรม) (X13)

แนวคิดเกี่ยวกับการน้อมนำเอาปรัชญาเศรษฐกิจพอเพียงไปประพฤติปฏิบัติในลักศษณะที่เป็นพฤติกรรมนั้น ซึ่งเป็นแนวคิดพื้นฐานของประชาชนคนไทยโดยทั่วไป ที่มีความจงรักภักดีและยึดมั่นในคำสอนของพระบาทสมเด็จพระเจ้าอยู่หัวภูมิพลอดุลยเดช ที่ทรงอยากเห็นคนไทยทุกหมู่เหล่า ทุกชนชั้น ทุกพื้นที่ของประเทศมีความเป็นอยู่ที่ดีขึ้น หมายถึงมีคุณภาพชีวิตที่ดี ชีวิตมีความสุข ตามหลักการพอประมาณ มีเหตุมีผล มีภูมิคุ้มกันที่ดี บนเงื่อนไขความรู้และคุณธรรมหรือหลักการปรัชญาเศรษฐกิจพอเพียงนั่นเอง เมื่อกล่าวถึงเรื่องนี้ ข้าราชการตำรวจชั้นประทวนเองก็นับได้ว่าเป็นพสกนิกรในพระองค์ท่านเช่นเดียวกันย่อมสามารถที่จะน้อมนำเอาปรัชญาเศรษฐกิจพอเพียงไปปฏิบัติเพื่อให้เกิดการพัฒนาคุณภาพชีวิตของตนเองและครอบครัวได้เช่นเดียวกับคนไทยคนอื่น ๆ ดังนั้น การที่ข้าราชการตำรวจชั้นประทวนจะสามารถพัฒนาคุณภาพชีวิตตามวิถีปรัชญาเสรษฐกิจพอเพียงในเรื่องที่เกี่ยวกับการน้อมเอาหลักปรัชญาดังกล่าวไปเป็นแนวทางการดำเนินชีวิต จึงสามารถสรุปเป็นข้อ ๆ ดังนี้

1. แนวคิดปัจจัยกำหนด (Deterministic)

ทฤษฎีปัจจัยกำหนดมีแนวความคิดพื้นฐานว่า ปัจจัยทางสังคมเป็นตัวกำหนดที่สำคัญของพฤติกรรมการเมือง ทั้งนี้ปัจจัยทางสังคมที่เป็นภูมิหลังของคนมีอิทธิพลอย่างสำคัญต่อพฤติกรรมการความเชื่อหรือศรัทธาต่อปรัชญาเศรษฐกิจพอเพียง แนวความคิดนี้ ได้แก่ ตัวแบบแรงผลักดันทางสังคม (Social Forces)

แนวทางศึกษานี้ได้นำแนวความคิดทางสังคมวิทยาเรื่องสถานภาพทางเศรษฐกิจและสังคมของบุคคล (SES : Socio Economic Status) ที่ว่าฐานะตำแหน่ง ทางสังคมเป็นสิ่งสำคัญในการกำหนดความแตกต่างในพฤติกรรมของคนมาใช้ในการศึกษาพฤติกรรมการน้อมนำ ฐานะตำแหน่งดังกล่าวอาจได้มาโดยกำเนิด เช่น เพศ ตระกูล หรือได้มาจากการกระทำขึ้นมาในภายหลัง เช่น ความร่ำรวย ระดับการศึกษา ฯลฯ โดยสรุป ในสังคมจึงประกอบด้วยชนชั้นทางสังคม ชนชั้นดังกล่าวมีอิทธิพลต่อพฤติกรรมการน้อมนำให้เกิดการปฏิบัติของบุคคล ซึ่งบุคคล ต่างชนชั้นกันจะมีแบบแผนพฤติกรรมที่แตกต่างกัน

โดยการสันนิษฐานเบื้องต้น เชื่อว่า บุคคลที่มีสถานภาพทางเศรษฐกิจสังคมเหมือนกัน มักจะได้รับประสบการณ์และการอบรมกล่อมเกลาที่คล้ายคลึงกัน เช่นข้าราชการตำรวจชั้นประทวน ข้าราชการตำรวจชั้นสัญญาบัตร ข้าราชการตำรวจในนครบาลหรือข้าราชการตำรวจภูธรฯลฯ เพราะฉะนั้นจึงมีปฏิกิริยาตอบสนองต่อสิ่งเร้าคล้ายคลึงกัน ในทางตรงกันข้ามบุคคลที่อยู่ในสถานภาพทางเศรษฐกิจสังคมแตกต่างกันจะถูกหล่อหลอมโดยประสบการณ์ให้มีบุคลิกภาพ ทัศนคติ แรงจูงใจและความรู้สึกนึกคิดที่แตกต่างกัน ดังนั้น บุคคลจะแสดงออกถึงการน้อมนำในแบบแผนที่แตกต่างกันออกไป

2. ความสำนึกเชิงเหตุผล (Consciously Rational)

ความสำนึกเชิงเหตุผลเน้นที่ปฏิกิริยาของความสำนึก ตรึกตรองของ ผู้ที่มีความสนใจที่น้อมนำเอาหลักปรัชญาเศรษฐกิจพอเพียงไปปฏิบัติแล้วได้รับผลสำเร็จ ย่อมส่งผลต่อสำนึกของผู้ที่คิดจะดำเนินรอยตามผู้ที่กระสำเร็จอย่างสมเหตุสมผล เหมือนกับการตัดสินใจของผู้บริโภคในทางด้านเศรษฐศาสตร์

แนวทางศึกษาพฤติกรรมการปฏิบัติแนวความสำนึกเชิงเหตุผลนี้ ได้นำความคิดทางเศรษฐศาสตร์ที่ว่าด้วยความชอบด้วยเหตุผลของมนุษย์เศรษฐกิจมาใช้ ศึกษาการตัดสินใจทางการน้อมนำเอาหลักการของปรัชญาเศรษฐกิจพอเพียง แนวทางศึกษานี้ เห็นว่าความสำนึกเชิงเหตุผลของบุคคลในเชิงต้นทุนและผลประโยชน์ที่ได้รับเป็นตัวกำหนดที่สำคัญของพฤติกรรม ตัวแบบนี้จึงมีชื่อเรียกอีกอย่างหนึ่งว่า “ตัวแบบการเลือกกระทำโดยเหตุและผล” มุมมองเชิงเศรษฐศาสตร์ดังกล่าวนี้ตั้งอยู่บนฐานคติที่สำคัญ 3 ประการ คือ

2.1 แนวทางศึกษานี้ถือว่าการลงมือกระทำเป็นเครื่องมือที่จะนำมา ซึ่ง ผลประโยชน์หรือเป้าหมายที่ตนเองต้องการ ดังนั้นการตัดสินใจลงข้าราชการตำรวจ ชั้นประทวนที่จะตัดสินใจกระทำการใด ๆ จะพิจารณาจากผลประโยชน์ของตนเป็นที่ตั้ง

2.2 แนวทางศึกษานี้ ให้ความสำคัญกับเป้าหมายความสำเร็จ กล่าวคือ เมื่อตัดสินในลงมือกระทำแล้วนั้นจุดสนใจจะมุ่งไปที่เป้าหมายความสำเร็จของข้าราชการตำรวจ ผู้ที่ลงมือกระทำ

2.3 แนวทางศึกษานี้ถือว่าการตัดสินใจลงมือกระทำเกี่ยวกับปรัชญาเศรษฐกิจพอเพียงแล้ว ผู้ลงมือกระทำจะกระทำอย่างละเอียดรอบคอบ ระมัดระวังโดยใช้ข่าวสาร ที่มากเพียงพออย่างพอประมาณ มีเหตุผลและมีภูมิคุ้มกันที่ดี

3. แนวคิดเชิงจิตวิทยา (Psychology)

แนวทางนี้ให้ความสนใจต่อปัจจัยทางด้านความรู้สึกหรือความผูกพัน หลักการของปรัชญาที่มีอิทธิพลต่อพฤติกรรมการน้อมนำเอาหลักปรัชญาไปปฏิบัติ ตัวแบบทางจิตวิทยาที่นักรัฐศาสตร์ให้ความสนใจ ศึกษามาก ได้แก่ พฤติกรรมการเอาอย่างอันเกิดขึ้นจากความผูกพันทางจิตใจต่อผู้คิดค้นทฤษฎี(ในหลวง) ซึ่งเน้นศึกษาอิทธิพลของความผูกพันองค์พระมหากษัตริย์

ความผูกพันต่อองค์มหากษัตริย์คือความจงรักภักดี หรือความเชื่อที่มีต่อพระมหากษัตริย์ของคนไทยที่คล้าย ๆ กันของประชาชนที่เชื่อต่อสิ่งศักดิ์สิทธิ์หรือศาสนา ว่าจะสามารถสนองประโยชน์ตามที่ตนต้องการได้ และพร้อมที่จะปฏิบัติตามความเชื่อนั้น ในขณะเดียวกันก็จะมีการถ่ายทอดความเชื่อนั้นต่อกันไปในรูปของกระบวนการเรียนรู้ในสังคม

ความผูกพันต่อปรัชญาเศรษฐกิจพอเพียง เป็นเรื่องของสังคมจิตวิทยาของบุคคล เกี่ยวกับทัศนคติ ความเชื่อ และพฤติกรรมที่มีต่อหลักปรัชญาดังกล่าว กล่าวคือ บุคคลมีความรู้สึกพึงพอใจ สนใจ ฝักใฝ่ นิยมชมชอบ หรือความรู้สึกเป็นเจ้าของในหลักการ ความรู้สึกเช่นนี้ เนื่องมาจากการรับรู้ว่าเป็นพวกเดียวกันหรือกลุ่มเดียวกัน ซึ่งอาจจะเป็นชนชั้นหรืออุดมการณ์ หรือ สถานภาพเดียวกับตนก็ได้ ขณะเดียวกันก็เป็นผลมาจากการเรียนรู้ของบุคคลในรูปของ กระบวนการกล่อมเกลาทางสังคม โดยจะเริ่มเรียนรู้ความผูกพันตั้งแต่วัยเด็ก โดยมีสถาบันครอบครัวและสถาบันทางสังคมอื่น ๆ เป็นตัวสะท้อนให้เห็นถึงการสั่งสมการเรียนรู้ประสบการณ์ ทางการเมืองและสังคม

2.4 กระแสความนิยมภายในประเทศ (X21)

การที่ประชาชนหรือบุคคลจะมีความศรัทธาต่อปรัชญาเศรษฐกิจพอเพียงนั้น จะกล่าวถึงทัศนคติก่อน กล่าวคือ ทัศนคติ (Attitude) เป็นความรู้สึกและท่าทีของบุคคลที่มีต่อสิ่งใดสิ่งหนึ่งอาจจะเป็นบุคคล สิ่งของ สัตว์ หรืออื่น ๆ ก็ได้ ซึ่งอาจจะเป็นความรู้สึกในทางชอบ ไม่ชอบ และมีผลทำให้บุคคลพร้อมที่จะตอบสนองต่อสิ่งนั้นตามความรู้สึกดังกล่าว จากความหมายดังกล่าวจะเห็นว่าการที่นักการเมืองจะสร้างศรัทธาให้ประชาชนหรือข้าราชการตำรวจชั้นประทวนมีความเลื่อมใสต่อตัวปรัชญาหรือหลักการนั้น จะต้องทำให้ข้าราชการตำรวจชั้นประทวนมีทัศนคติที่ดีก่อนจึงจะส่งผลไปยังการเกิดกระแสนิมขึ้น โดยธรรมชาติของทัศนคติและความศรัทธาจะมีลักษณะ ดังนี้

2.4.1 เกิดจากการเรียนรู้และประสบการณ์ของบุคคล

2.4.2 เกิดจากความรู้สึกที่สะสมมา

2.4.3 เป็นตัวกำหนดพฤติกรรมของบุคคลโดยทั่วไปได้

2.4.4 สามารถถ่ายทอดออกไปสู่คนอื่นได้

2.4.5 เปลี่ยนแปลงได้เสมอ

จากหลักการและแนวคิดดังกล่าว หน่วยงานที่เกี่ยวข้องกับการสร้างกระแสความนิยมในหลักการปรัชญาเศรษฐกิจพอเพียงจะต้องมีสิ่งต่อไปนี้ จึงจะทำให้ข้าราชการตำรวจชั้นประทวนมีความเลื่อมใสศรัทธา กล่าวคือ

1. ต้องแสดงให้เห็นถึงความเป้นจริงหรือความจริงใจในการที่จะเกิดผลในทางที่ดีหากได้น้อมนำเอาปรัชญาเศรษฐกิจพอเพียงไปประพฤติปฏิบัติ

2. นำเสนอแบบอย่างความสำเร็จของผู้ที่กระทำแล้วได้รับผลสำเร็จให้ขยายวงกว้างไปสู่สังคม

3. สื่อสารมวลชนต้องพร้อมที่จะเป็นกระบอกเสียงในการนำเสนอข่าวให้กว้าง สู่ผู้คนที่สนใจ

4. นักปราชญ์ด้านปรัชญาเศรษฐกิจพอเพียงต้องเป็นผู้ที่เสียสละส่วนตัว เพื่อส่วนรวมให้มากที่สุดในการที่เผยแพร่หลักการของปรัชญาฯ สู่สังคม

5. นักปราชญ์หรือนักปฏิบัติด้านปรัชญาเศรษฐกิจพอเพียงต้องเป็นผู้ที่สามารถเข้าถึงได้ง่าย และพร้อมรับใช้ ร่วมแก้ไขปัญหาให้ประชาชนได้ และข้าราชการตำรวจชั้นประทวนด้วย

2.5. เจตคติที่มีต่อปรัชญาเศรษฐกิจพอเพียง (X13)

การที่บุคคลมีความเชื่อที่มั่นคงเกี่ยวกับเรื่องใดเรื่องหนึ่งบนพื้นฐานของความรู้สึกที่มีต่อสิ่งนั้น ๆ ซึ่งจะแสดงออกมาเป็นพฤติกรรมในลักษณะที่ชอบหรือไม่ชอบ อาจจะเห็นด้วย หรือไม่เห็นด้วย การพอใจหรือไม่พอใจ ที่เป็นลักษณะเฉพาะตัวตามทิศทางทัศนคติที่บุคคลนั้นมีอยู่และเป็นตัวกำหนดแนวทางของบุคคลในการที่จะมีปฏิกิริยาตอบสนอง ซึ่งสิ่งหนึ่งที่จะทำให้สังคมไทยมีความสงบสุขและเกิดสันติสุขได้ คือ คนไทยทุกคนต้องปฏิบัติตนเป็นพลเมืองตามวิถีปรัชญาเศรษฐกิจพอเพียงใช้ในการดำรงชีวิต ปฏิบัติตนตามกฎหมายและดำรงตนเป็นประโยชน์ต่อสังคม ซึ่งการสร้างความเป็นพลเมืองไม่ใช่การทำให้ประชาชนรู้ถึงสิทธิและหน้าที่ที่ตนเองมี แต่สิ่งที่จะต้องทำให้ประชาชน ได้เรียนรู้และเข้าใจอย่างถูกต้องสิ่งแรก คือ “พื้นฐานความเป็นพลเมืองไทย” มีหลัก 3 ประการ คือ

2.5.1 หลักความพอประมาณ

มีปัจจัยเครื่องดำรงชีพอย่างพอเพียงที่จะมีชีวิตรอดสร้างประโยชน์ได้ ภายในขอบเขตเท่าที่ไม่เบียดเบียนตนและผู้อื่น อย่างไรก็ตาม การรู้จักประมาณในการรับนั้นควรเป็นไปโดยอาศัยหลักสันโดษ ข้าราชการตำรวจชั้นประทวนนั้นต้องยึดหลักการดำเนินชีวิตตามแนวพระราชดำริของพระบาทสมเด็จพระเจ้าอยู่หัว เป็นการดำเนินชีวิตตามแนวทางของหลักมัตตัญญุตาในพุทธศาสนาเป็นกระบวนการฝึกพฤติกรรมการบริโภคไปพร้อม ๆ กับการฝึกจิตและฝึกปัญญา ซึ่งเรียบง่ายและมีความสอดคล้องกับธรรมชาติ เอื้อต่อการดำเนินชีวิตที่ดีงามยิ่งขึ้นไป ประกอบด้วยหลักการและวิธีปฏิบัติดังนี้

2.5.1.1 การรู้จักประมาณในการแสวงหา การรับ และการสละ เพราะธรรมชาติของมนุษย์ต้องอาศัยปัจจัยเครื่องดำรงชีวิตอย่างน้อยที่สุดก็ต้องอาศัยปัจจัยสี่อันได้แก่ เครื่องนุ่งห่ม อาหาร ที่อยู่ และยารักษาโรค ดังกล่าวนั้นแต่ละคนต้องแสวงหาหรือทำงานจึงจะได้มาให้อาศัยด้วยเหตุนี้คนทั่วไปทุกคนย่อมมีหน้าที่รับผิดชอบในการทำมาหาเลี้ยงชีพเพื่อเลี้ยงตนเองและครอบครัวของตนเอง

2.5.1.2 การรู้จักประมาณในการรับ ความรู้จักประมาณในการรับมี

องค์ประกอบสามอย่างคือ ผู้ให้ วัตถุที่ให้ และการใคร่ครวญถึงความประสงค์ของผู้ให้วัตถุที่ให้ของผู้รับ ความรู้จักประมาณในการรับนั้นขึ้นอยู่กับความเข้าใจในความประสงค์ของผู้ให้ ความมากน้อยของวัตถุ และกำลังของผู้รับแต่ละคนควร มีปัจจัยเครื่องดำรงชีพอย่างพอเพียงที่จะมีชีวิตรอดสร้างประโยชน์ได้ ภายในขอบเขตเท่าที่ไม่เบียดเบียนตนและผู้อื่น อย่างไรก็ตาม การรู้จักประมาณในการรับนั้นควรเป็นไปโดยอาศัยหลักสันโดษ”

2.5.1.3 การรู้จักประมาณในการสละ ทุกสังคมต้องมีการจัดตั้งวางระเบียบกฎหมายหรือกติกาต่าง ๆ ใน

การอยู่ร่วมและสัมพันธ์กัน เพื่อไม่ให้คนละเมิดต่อกัน โดยการปฏิบัติต่อวัตถุประสงค์ให้เป็นเครื่องเกื้อหนุนความอยู่ดีร่วมกัน แทนที่จะให้วัตถุกลายเป็นเหตุแห่งการเบียดเบียนกัน มนุษย์ที่ผู้ผลิตสิ่งบริโภคเองแต่แล้วก็ไม่สามารถควบคุมได้ปล่อยให้มีการครอบครองปัจจัยการผลิตและสิ่งบริโภคด้วยอำนาจความไม่เป็นธรรม กอบโกยไว้เฉพาะตนทำให้เกิดการขาดแคลนไม่สมดุลจึงจำเป็นที่จะต้องมีการเสียสละ

2.5.1.4 การรู้จักประมาณในการพิจารณาและบริโภค การรู้จักประมาณในการพิจารณาและบริโภค เป็นกิจกรรมที่ทำต่อเนื่องกันไปหรือพร้อมกันก็ได้ทำให้ได้โอกาสในการสร้างสรรค์ความดี และทำให้ได้ทำในสิ่งที่ควรทำสิ่งที่ควรใช้จ่าย คิดก่อนซื้อ ว่ามีประโยชน์มากน้อยเพียงใด

2.5.2 การมีเหตุผล

ข้าราชการตำรวจชั้นประทวนควรพิจารณาจากเหตุปัจจัยที่เกี่ยวข้องตลอดจนถึงผลที่จะเกิดขึ้นจากการกระทำนั้นๆ การกระทำโดยมีเหตุผลหมายถึงการกระทำที่เล็งหรือคาดหมายเห็นผลว่าจะเกิดอะไรขึ้นเมื่อมีสิ่งนี้ สิ่งนี้มี สิ่งนี้จึงมี สิ่งนี้ไม่มีสิ่งนี้จึงมี ตรงนี้เองคือการมีเหตุผลในการเดินรอยตามพระยุคลบาทเศรษฐกิจพอเพียง เป็นการแก้ไขปัญหาตามหลักอริยสัจสี่ คือ

2.5.2.1 รู้สภาพปัญหา (ทุกข์)

2.5.2.2 รู้สาเหตุของปัญหา (สมุทัย)

2.5.2.3 รู้เป้าหมายของการแก้ปัญหา (นิโรธ)

2.5.2.4 รู้วิธีการแก้ปัญหา (มรรค)

นอกจากนี้ขอให้ทราบด้วยว่ามรรคทั้งแปดนี้ เป็นแม่บทแห่งการปฏิบัติของพุทธศาสนิกชน ทุกเพศ ทุกวัย ทุกระดับ บรรดาธรรมปฏิบัติทั้งสิ้นในพุทธศาสนาทุกข้อรวมลงในมรรคแปดนี้ทั้งสิ้นถ้าข้อใดอนุโลมลงในมรรคแปดนี้ไม่ได้ ข้อนั้นไม่ใช่คำสอนของพระพุทธศาสนาเป็นเพียงกาฝากในพระพุทธศาสน ความมีเหตุผล ควรการพิจารณาที่จะดำเนินงานใดๆ ด้วยความถี่ถ้วนรอบคอบ ไม่ย่อท้อ ไร้อคติ คำนึงถึงเหตุและปัจจัยสิ่งแวดล้อมทั้งหมด เพื่อให้การดำเนินงานเป็นไปอย่างถูกต้องดีงาม เกิดประสิทธิผล เกิดประโยชน์และความสุข โดยปราศจากการเบียดเบียนตนเองและผู้อื่นเมื่อข้าราชการตำรวจชั้นประทวนปฏิบัติได้ดังนี้ก็ย่อมส่งผลให้มีการพัฒนาคุณภาพชีวิตของตนเองและครอบครัวได้

2.5.3 การมีภูมิคุ้มกันที่ดีในตัว

การมีภูมิคุ้มกันที่ดีในตัว เป็นการเตรียมความพร้อมที่จะรับผลกระทบจากการเปลี่ยนแปลงไปในด้านต่าง ๆ ที่จะเกิดขึ้นกับชีวิต ไม่ว่าจะเป็นไปตามความคาดหมายหรือผิดหวัง เช่น ปัญหาความยากจนเป็นปัญหาสังคมที่กระทบต่อการดำรงชีวิตความเป็นอยู่ของประชาชนจำนวนมากและมีผลกระทบต่อพื้นฐานเศรษฐกิจ สิ่งจำเป็นที่จะต้องสร้างขึ้นและทำความเข้าใจสำหรับการดำรงชีพ ให้สามารถรองรับกับการเปลี่ยนแปลงในหลายสิ่งหลายอย่างได้ในการดำเนินชีวิตสิ่งจำเป็นนั้นคือ ภูมิคุ้มกันที่ดีในตัวเองอันประกอบด้วย

2.5.3.1 ความขยันหมั่นเพียร ในการประกอบการงานทั้งปวงนั้น

ทุกคนต้องมีความตั้งใจจริงและขยันหมั่นเพียร ต้องรู้จักคิด พิจารณาด้วยปัญญาและความรอบคอบยึดมั่นในความสามัคคีและความซื่อสัตย์สุจริตถือเอาประโยชน์ส่วนรวมเป็นจุดประสงค์สำคัญ จึงจะสามารถปฏิบัติงานต่าง ๆ ได้สำเร็จผลโดยสมบูรณ์

2.5.3.2 การประหยัดและอดออม จะเห้นได้ว่าสาเหตุของความยากจนหรือความบกพร่องทางสภาพการเงินมาจากขาดการประหยัด และอดออม ใช้จ่ายเงินเกินกว่ารายได้ใช้จ่ายซื้อเครื่องอุปโภคบริโภคที่เกินจำเป็นใช้จ่ายเงินเพื่อการเที่ยวเตร่และความสนุกสนานที่เกินขอบเขตนั่นเอง ข้าราชการตำรวจชั้นประทวนต้องปฏิบัติเรื่องความอดออมให้ได้ อดทนให้ได้ ใช้จ่ายได้แต่ต้องมีเก็บบ้าง

2.5.3.4 เงื่อนไขความรู้ ในการที่ข้าราชการตำรวจจะตัดสินใจดำเนิน

กิจกรรมใด ๆ ต้องอาศัยความรู้อันประกอบด้วยหลักวิชาการต่างๆ ที่เกี่ยวข้องอย่างรอบด้านแล้วนำความรู้นั้นเชื่อมโยงกันเพื่อพิจารณาและวางแผนอย่างระมัดระวัง ต้องหมั่นขนขวายหาความรู้เพิ่มเติมเพื่อพัฒนาตนเองตลอดเวลาและที่สำคัญต้องใช้ความรู้ที่ได้มาให้เกิดประโยชน์ในทางที่จะพัฒนาคุณภาพชีวิตตนเอง โดยไม่ใช้ความรู้ที่ได้มาแล้วนำใช้ในทางที่ผิด การมีเจตคติในเรื่องเงื่อนไขความรู้นี้นั้นประกอบด้วย

1) การปลูกฝังอุดมการณ์หรือคติในการทำงานเป็นสิ่งสำคัญ

ที่สุดที่ทุกคนจะต้องมี ควรมีอุดมคติในการปฏิบัติงาน มีความเสียสละ อดทน รู้จักเกรงใจ ให้อภัยอุดมคติในการดำรงชีวิต ในการดำเนินชีวิตของเราต้องข่มใจไม่ต้องกระทำสิ่งใดๆ ที่เรารู้สึกด้วยใจจริง ว่าชั่ว ว่าเสื่อม เราต้องฝึกต้องต้านความคิดและความประพฤติทุกอย่างที่รู้สึกว่าขัดกับธรรมะ เราต้องกล้าและบากบั่นที่จะกระทำสิ่งที่เราทราบว่าเป็นความดี เป็นความถูกต้องและเป็นธรรม

2) การปลูกฝังค่านิยมที่สร้างสรรค์ ค่านิยม ตรงกันข้ามกับค่านิยมที่สร้างสรรค์จะช่วยพัฒนาคนและสังคมให้เจริญรุ่งเรืองก้าวหน้า ตรงกันข้ามกับค่านิยมที่ ไม่พึงประสงค์จะทำให้คนและสังคมเสื่อมลง ถ้าคนเชื่อในค่านิยมทำดีได้ดี ทำชั่วได้ชั่ว ก็จะทำให้มีความละอายและความเกรงกลัวต่อบาป ไม่กล้าทำชั่วทั้งต่อหน้าและลับหลัง ค่านิยมของสังคมอาจจะเป็นค่านิยมที่พึงประสงค์หรือค่านิยมสร้างสรรค์ เช่นค่านิยมในเรื่องความกตัญญูกตเวที ความซื่อสัตย์สุจริต หรืออาจเป็นค่านิยมที่ไม่พึงประสงค์ เช่น ค่านิยมที่ถือเงินหรือวัตถุเป็นใหญ่ ที่เรียกว่าวัตถุนิยม ค่านิยมที่ถือว่าอำนาจเป็นสิ่งสำคัญที่เรียกว่าอำนาจนิยม หรือค่านิยมที่ไม่เชื่อในเรื่องทำดีได้ดี ทำชั่วได้ชั่ว การปลูกฝังค่านิยมที่พึงประสงค์และค่านิยมที่สร้างสรรค์จึงเป็นเรื่องที่สำคัญยิ่ง โดยเฉพาะในการแก้ไขปัญหาการทุจริต ถ้าคนส่วนใหญ่เห็นว่าการทุจริต คอรัปชั่นเป็นวิถีชีวิต ไม่ใช่เรื่องที่น่าอับอายการทุจริตก็จะระบาดแพร่หลายกว้างขวางในปัจจุบันค่านิยมบางอย่างได้เปลี่ยนแปลงไปยกย่องคนที่มีเงิน นับหน้าถือตาคนที่มีตำแหน่ง มีอำนาจวาสนา มีชื่อเสียงแม้ว่าคนเหล่านั้นจะประพฤติผิดศีลธรรมได้เงินมาโดยทุจริต ข้าราชการตำรวจต้องยึดเอาคำสอนของพระบาทสมเด็จพระเจ้าอยู่หัวได้พระราชทานพระบรมราโชวาทเกี่ยวกับค่านิยมการทำความดีมีข้อความที่ว่า “การทำสิ่งที่ดีงามนั้นไม่ใช่ของที่พ้นสมัยหรือน่ากระดากอายหากเป็นของที่ทุกคนทำได้ไม่ยากและให้ผลตอบแทนอย่างคุ้มค่า เพราะความดีนั้นทรงคุณค่าและส่งผลดีอยู่ตลอดกาล มิได้เปลี่ยนแปลง มีแต่ค่านิยมในความดีเท่านั้นที่เปลี่ยนแปลงไป” หรือ “การที่คนทำชั่วยังได้ดีมีสุขอยู่จึงจำเป็น เพราะกรรมชั่วยังไม่ให้ผลการให้ผลกรรมแบ่งเป็นการให้ผลทางจิตใจ และการให้ทางวัตถุการให้ผลทางจิตใจเป็นเรื่องเกี่ยวกับผู้ทำโดยเฉพาะ ไม่ต้องเกี่ยวกับคนอื่นเมื่อทำไปแล้วก็จะได้รับผลทันทีคือจะได้รับความสุข ความปีติ แต่ถ้าทำกรรมชั่วก็จะทำให้จิตใจเศร้าหมอง เรื่องการให้ผลทางวัตถุเป็นเรื่องเกี่ยวเนื่องกับผู้อื่น” มาเป็นแนวทางในการพัฒนาตนเองและพึงระลึกถึงอยู่เสมอ

3) การปลูกฝังจิตสำนึกที่ดีในตัวเอง กล่าวคือ การประพฤติปฏิบัติตนของข้าราชการตำรวจชั้นประทวน โดยการเดินตามรอยพระยุคลบาทและนำคุณธรรม ตามแนวพระบรมราโชวาทตรงกับหลักธรรมของพระพุทธศาสนา เช่น หลักฆราวาส หลักความซื่อสัตย์ สุจริต ของทุกคนในชาติ จำเป็นต้องให้ร่วมมือและให้กระบวนการมีส่วนร่วมของคนในสังคม

2.5.3.5 เงื่อนไขคุณธรรม ข้าราชการตำรงจนั้น การมีคุณธรรมถือเป็นสิ่งที่จำเป็นอย่างยิ่งที่ต้องทำให้มี ทำให้เกิดขึ้นในตัวคือ คุณธรรม เช่น ความรอบคอบ ความกล้าหาญ การรู้จักประมาณ ความยุติธรรม ซึ่งคุณธรรมนั้น ๆ เป็นเพียงแง่ต่าง ๆ ของความยุติธรรมคุณธรรมเป็นสิ่งที่ตรงกันข้ามกับกิเลส คือความไม่ดีในจิตใจ ซึ่งทำให้เคยชินประพฤติไม่ดี ผู้มีคุณธรรมมาก จึงมีกิเลสน้อย และผู้มีคุณธรรมคือผู้ไม่มักมากไปด้วยกิเลศ และผู้มีคุณธรรมมากกว่ากิเลศจะได้รับการยกย่องว่าเป็นคนดี เป็นที่ยกย่อง น่าเชื่อถือสำหรับคนที่อยู่รอบข้างเรา ส่งผลดีต่อตนเอง ครอบครัว หน่วยงาน ประเทศชาติ นั่นก็ย่อมถือเป็นการพัฒนาคุณภาพชีวิตตามวิถีปรัชญาเศรษฐกิจพอเพียง

นอกจากนี้ ผู้ทรงคุณวุฒิยังให้ข้อเสนอแนะว่า ในการสร้างรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนนั้น ควรนำหลักการปรัชญาเศรษฐกิจพอเพียงที่ประกอบด้วย 3 ห่วง 2 เงื่อนไข คือ ความพอประมาณ ความมีเหตุผล การมีภูมิคุ้มกันที่ดี การมีความรู้ และการมีคุณธรรม ภายใต้กรองของคุณธรรม จริยธรรมเข้าไปใส่ในตัวรูปแบบในครั้งนี้ด้วย

2.6 การบูรณาการปรัชญาเศรษฐกิจพอเพียง (X24)

ในเรื่องการบูรณาการปรัชญาเศรษฐกจพอเพียงนั้น ผู้ทรงคุณวุฒิที่ให้ข้อเสนอแนะในครั้งนี้มีความเห็นว่าเป็นปัจจัยที่สำคัญที่จะส่งผลต่อการพัฒนาคุณภาพชีวิตของข้าราชการตำรวจชั้นประทวนได้เป็นอย่างดีอีกปัจจัยหนึ่ง เนื่องจากหากข้าราชการตำรวจชั้นประทวนรู้จักการบูรณาการการดำเนินชีวิตหรือการทำงานให้มีความสอดคล้องกับหลักปรัชญาเศรษฐกิจพอเพียงแล้วย่อมส่งผลในด้านดีอย่างแน่นอน และการบูรณาการดังกล่าวนั้น อาจมีกลยุทธ์หรือวิธีการในการดำเนินการได้ดังต่อไปนี้

2.6.1 ปรับการดำเนินชีวิตประจำวันของตนเองและครอบครัวให้สอดคล้องหรือนำเอาหลักการพอประมาณ อดออม อดทน เสียสละ พึ่งพาตนให้ได้ มีคุณธรรม มีความรู้ มีเหตุผลและมีภูมิคุ้มกันที่ดี ในการใช้ชีวิต

2.6.2 ปรับทัศนคติหรือความคิดของตนเองในด้านที่ลบออกไปให้ได้ เช่น การอายที่จะปลูกพืช เลี้ยงสัตว์ ทำการเกษตร หรือการค้าขายเพื่อเสริมรายได้ขอนตนเองและครอบครัว

2.6.3 ข้าราชการตำรวจชั้นประทวนต้องกล้าที่จะเปลี่ยนแปลงตนเองในเรื่องที่เกี่ยวกับอาชีพหลักของตนเอง ลดศักดิ์ศรีลงบ้างเพื่อความเป็นอยู่ที่ดี เช่น การทำตามแบบอย่างคนที่เคยทำสำเร็จในด้านการยึดเอาหลักปรัชญาเศรษฐกิจพอเพียงมาปฏิบัติแล้วเกิดผลดี

2.6.4 ผู้บังคับบัญชาในองค์กรตำรวจต้องรู้จักการบูรณาการการทำงานปกติควบคู่กับการยึดเอาปรัชญาเศรษฐกิจพอเพียงมาปรับใช้ในองค์การให้ได้ ส่งเสริมสนับสนุนคนที่ทำดีให้ได้รับการยกย่อง เชิดชู สรรเสริญ หรือให้ความดีความชอบแก่ผู้นำเอาปรัชญาเศรษฐกิจพอเพียงมาปรัชใช้กับชีวิตประจำวันของผู้ใต้บังคับบัญชา

2.6.5 ผู้นำองค์กรต้องเสียสละทุนทรัพย์ สถานที่ เพื่อส่งเสริม สนับสนุนให้บุคคลากรในองค์กรได้ฝึก ปฏิบัติการบูรณาการปรัชญาเศรษฐกิจพอเพียงมาปรับใช้ในองค์การ เช่น การให้รางวัล การให้ทุนเริ่มต้น การเสียสละพื้นที่ให้ประกอบอาชีเสริมภายในสถานีหรือบ้านพัก เป็นต้น

นอกจากนี้ ผู้ทรงคุณวุฒิยังให้ข้อเสนอแนะว่า ในการสร้างรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนนั้นต้องเพิ่มเติมในส่วนคุณธรรม จริยธรรมในการดำเนินการ เสริมสร้างแรงจูงใจในการน้อมนำปรัชญาเศรษฐกิจพอเพียงไปปฏิบัติ ตลอดทั้งควรนำหลักการของทฤษฎีการจัดการความรู้ (Knowledge Manegement : KM) มาใช้เพื่อประสิทธิภาพในการบูรณาการปรัชญาเศรษฐกิจพอเพียงให้เข้ากับยุคสมัยและแทรกหลักการนี้เข้าไปใส่ในตัวรูปแบบในครั้งนี้ด้วย

2.7 ความสนใจในปรัชญาเศรษฐกิจพอเพียง (X11)

การติดตามรับฟังหรือรับข่าวสารที่เกี่ยวกับปรัชญาเศรษฐกิจพอเพียงที่นำเสนอผ่านสื่อต่าง ๆ และการชักชวน/ชักนำให้ผู้อื่นพูดคุยหรือสนทนาในเรื่องราวที่เกี่ยวข้องกับการเมือง ซึ่งทั้งสองลักษณะนี้ถือได้ว่าเป็นลักษณะความสนใจในปรัชญาเศรษฐกิจพอเพียง ที่สามารถบ่งชี้ให้เห็นถึงความสนใจของข้าราชการตำรวจชั้นประทวนในขั้นพื้นฐานของแนวทางในการส่งเสริมให้เกิดความสนใจในปรัชญาเศรษฐกิจพอเพียงที่ได้รับการเสนอแนะจากผู้ทรงคุณฒิ พอสรุปได้ดังต่อไปนี้

2.7.1 ในช่วงเวลาที่ผ่านมาส่วนใหญ่ข้าราชการตำรวจชั้นประทวนนั้นเป็นผู้ที่มีภาระงานหนักอยู่แล้ว ไม่ว่าจะเป็นงานในหน้าที่ราชการและภารการดูแลครอบครัว เพราะถือได้ว่าตำรวจชั้นประทวนนั้นเป็นผู้มีรายได้น้อย จึงอาจไม่มีเวลาที่จะให้ความสนใจเกี่ยวกับปรัชญาเศรษฐกิจพอเพียงมากเท่าใดนัก ดังนั้นจึงเป็นหน้าที่ของผู้ที่เกี่ยวข้องในการเผยแพร่ปรัชญาหรือเป็นหน้าที่ของผู้บังคับบัญชาที่จะช่วยส่งเสริม เผยแพร่ปรัชญาเศรษฐกิจพอเพียงให้ผู้ใต้บังคับบัญชาได้รับทราบโดยตรง

2.7.2 ในบางครั้งการส่งเสริมให้ข้าราชการตำรวจได้ให้ความสนใจในปรัชญาเศรษฐกิจพอเพียงนั้น ผู้นำองค์กรของตำรวจอาจสามารถทำเป็นตัวอย่างให้กับผู้ใต้บังคับบัญชาได้ปฏิบัติตาม

2.7.3 ส่งเสริมให้ข้าราชการตำรวจชั้นประทวนได้มีโอกาสได้สัมผัส เรียนรู้และสร้างความเข้าใจถึงผลดีที่ได้รับจากการน้อมนำเอาปรัชญาเศรษฐกิจพอเพียงมาปฏิบัติ

2.7.4 ควรจัดกิจกรรมหรือจัดเสวนาเพื่อส่งเสริมหรือเพิ่มพูนความรู้ ตามแนวทางปรัชญาเศรษฐกิจพอเพียง หรือจัดเวทีการแข่งขันเกี่ยวกับปรัชญาเศรษฐกิจพอเพียง เพื่อเสริมสร้างความรู้ ความเข้าใจที่ถูกต้อง ตามความเป็นจริง และอยู่บนพื้นฐานความเป็นประโยชน์ต่อผู้น้อมนำไปประพฤติปฏิบัติ

2.7.5 องค์กรภาครัฐควรมีการกระตุ้น ส่งเสริม และปลูกจิตสำนึกให้ข้าราชการตำรวจชั้นประทวนทั่วประเทศ มีความสนใจในปรัชญาเศรษฐกิจพอเพียง มีความรับผิดชอบที่จะเข้าร่วมกิจกรรมต่าง ๆ การลงมือปฏิบัติ และเป็นตัวอย่างที่ดีในการเข้าร่วมกิจกรรมให้แก่ประชาชนโดยทั่วไปด้วย

2.7.6 ควรมีการปรับปรุงแก้ไขกฎ ระเบียบบางประการ เพื่อเอื้ออำนวยให้ข้าราชการตำรวจทุกระดับชั้น / พนักงานของรัฐ สามารถแสดงความคิดเห็นและเข้าร่วมกิจกรรมตามวิถีปรัชญาเศรษฐกิจพอเพียงได้อย่างเสรีและทั่วถึง โดยทั้งนี้ การกระทำดังกล่าวจะต้องอยู่ภายใต้กรอบกติกาของสังคม ที่ไม่ส่งผลกระทบต่อบทบาท หน้าที่ และความรับผิดชอบต่อตำแหน่งงานประจำ รวมถึงการกระทำดังกล่าวจะต้องอยู่ภายใต้รัฐธรรมนูญ ที่ถือว่าเป็นกฎหมายสูงสุดของประเทศ

2.7.7 ผู้ทรงคุณวุฒิได้เสนอแนะเพิ่มเติมของรูปแบบ (Model) ว่า สิ่งที่ผู้วิจัยควรนำมาเพิ่มในรูปแบบก็คือ การจัดการความรู้ (Knowledge Management : KM) เข้ามาดำเนินการจัดการองค์ความรู้ที่เกี่ยวกับปรัชญาเศรษฐกิจพอเพียงให้เกิดขึ้นได้จริงในการดำเนินชีวิตของข้าราชการตำรวจชั้นประทวนให้มีความรู้ ความเข้าใจและสามารถน้อมนำไปประพฤติปฏิบัติได้อย่างถูกต้อง เหมาะสมกับแต่ละบุคคลหรือภูมิภาค

2.8 การส่งเสริมจากภาคประชาสังคม (X22)

ประชาสังคมเป็นทั้งจุดหมายและวิธีการหรือกระบวนการของการพัฒนาคุณภาพชีวิตของข้าราชการตำรวจชั้นประทวนตามวิถีปรัชญาเศรษฐกิจพอพียงนั้นหมายความว่า ได้ชี้ให้เห็นบทบาทของประชาสังคมในการส่งเสริมและสนับสนุนกิจกรรมของการทำงานตำรวจ โดยเฉพาะข้าราชการตำรวจชั้นประทวนซึ่งปกติก็เป็นผู้มีคุณภาพชีวิตที่ยังไม่สมบูรณ์แบบเท่าที่ควร เพราะการทำงานของประชาสังคมในการสร้างพื้นที่ทางสังคมการดำรงชีวิตของข้าราชการตำรวจชั้นประทวนในบางครั้งต้องอาศัยความร่วมมือจากภาคประชาสังคมในการสนับสนุนกิจกรรมต่าง ๆ เช่นการแข่งขันกีฬา การสนับสนุนงบประมาณที่ขาดแคลน ซึ่งโดยปกติภาคประชาสังคมก็มีส่นเข้ามาสนับสนุนในรูปแบบคณะกรรมการติดตามและตรวจสอบการบริหารงานตำรวจ (กต.ตร) ในทุกระดับชั้นทั้งส่วนกลางและส่วนภูมิภาคอยู่แล้ว ดังนั้นบทบาทของประชาสังคมในการ ที่จะสนับสนุนการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนจึงมีลักษณะที่มีความจำเป็นไม่น้อยเช่นเดียวกัน

อย่างไรก็ดี เราอาจต้องพิจารณาบทบาทประชาสังคมทั้งในมิติการส่งเสริม และสนับสนุนการพัฒนาคุณภาพชีวิตตามวิถีปรัชญาเศรษฐกิจพอเพียงให้กับข้าราชการตำรวจชั้นประทวน เนื่องจากประชาสังคมก็มีหลายประเภท ลักษณะ และมีความแตกต่างในจุดหมาย ด้วยเช่นกัน ดังนั้น จะพิจารณาให้เห็นทั้ง 3 ส่วน คือ

1. ส่วนภาคเอกชน บทบาทในที่นี้จะกล่าวถึงในส่วนที่เป็นภาคธุรกิจเอกชน ห้างร้าน สถาบันการเงินหรืออื่นๆ ที่มีส่วนในการพัฒนาคุณภาพชีวิตของตำรวจชั้นประทวนให้สามารถมีคุณภาพชีวิตที่ดีขึ้นบนฐานปรัชญาเศรษฐกิจพอเพียง ด้วยการเปิดโอกาสให้ข้าราชการเข้าถึงแหล่งทุน เข้าถึงข้อมูลที่จะช่วยให้ข้าราชการตำรวจชั้นประทวนมีคุณภาพชีวิตที่ดีขึ้น เช่น

1.1 การปล่อยเงินกู้ดอกเบี้ยต่ำหรือปลอดดอกเบี้ยในการช่วยเหลือข้าราชการตำรวจที่สนใจที่จะดำเนินการตามวิถีปรัชญาเศรษฐกิจพอเพียง

1.2 ให้การสนับสนุน บริจาคอุปกรณ์ เครื่องมือที่เกี่ยวข้องและจำเป็นต่อการดำเนินการพัฒนาคุณภาพชีวิตตามวิถีปรัชญาเศรษฐกิจพอเพียงให้กับข้าราชการตำรวจชั้นประทวน

1.3 การผลักดันหรือส่งเสริมให้เกิดการทำให้เกิดการปฏิบัติจริงในวิถีปรัชญาเศรษฐกิจพอเพียง อาทิ การให้การยกย่องเชิดชู ให้รางวัลแก่คนที่น้อมนำเอาแนวทางปรัชญาเศรษฐกิจพอเพียงแล้วเกิดผลการปฏิบัติเป็นที่น่ายกย่อง เชิดชู

2. ส่วนที่เป็นภาคประชาชน ในภาคที่เป็นประชาชนนี้สามารถมีส่วนร่วมในการพัฒนาคุณภาพชีวิตของข้าราชการตำรวจตามวิถีปรัชญาเศรษฐกิจพอเพียงได้โดยการที่ประชาชนอาจสามารถดำเนินการได้ดังนี้

2.1 ประชาชนที่มีความรู้เกี่ยวกับปรัชญาเศรษฐกิจพอเพียงสามารถให้การสนับสนุนแก่ข้าราชการตำรวจที่สนใจที่จะน้อมนำเอาหลักปรัชญาเศรษฐกิจพอเพียงไปปฏิบัติเพื่อพัฒนาคุณภาพชีวิตของตนเองและครอบครัว

2.2 ประชาชนทั่วไปสามารถให้การสนับสนุนการดำเนินการของข้าราชการตำรวจที่น้อมนำเอาการปฏิบัติปรัชญาเศรษฐกิจพอเพียงไปปฏิบัติแล้วส่งเสริม เช่น การช่วยซื้อ ช่วยขายหรือจำหน่วยจ่ายแจกผลผลิตจากการดำเนินการตามปรัชญาเศรษฐกิจพอเพียง เพื่อส่งเสริมให้เป็นแบบอย่างที่ดีให้กับข้าราชการตำรวจคนอื่นๆ

2.3 ให้การสนับสนุนข้าราชการตำรวจชั้นประทวนที่สนใจที่จะน้อมนำเอาปรัชญาเศรษฐกิจพอเพียงไปปฏิบัติแต่ยังขาดทุนทรัพย์หรือต้นทุนการผลิต เช่น เงินทุน ที่ดิน โดยสามารถให้การสนับสนุนแบบให้เปล่าหรือดอกเบี้ยต่ำแก่ข้าราชการตำรวจชั้นประทวนที่สนใจ

2.4 ประชาชนสามารถส่งเสริมคุณภาพชีวิตกับข้าราชการตำรวจชั้นประทวนที่น้อมนำเอาหลักการปรัชญาเศรษฐกิจพอเพียงไปปฏิบัติได้อีกทางหนึ่งคือการยกย่อง ยอมรับ เชิดชู หรือนำไปเป็นแบบอย่างการปฏิบัติเพื่อเสริมสร้างกำลังใจให้กับผู้ปฏิบัติได้เกิดความภาคภูมิใจและมีกำลังใจที่จะปฏิบัติพร้อมทั้งเป็นการขยายการปฏิบัติไปสู่ข้าราชการตำรวจชั้นประทวนคนอื่น ๆ ด้วย

2.5 คณะกรรมการตรวจสอบและติดตามการบริหารงานตำรวจหรือ กต.ตร. ควรมีบทบาทในการส่งเสริมให้ข้าราชการตำรวจชั้นประทวนได้พัฒนาตนเองตามวิถีปรัชญาเศรษฐกิจพอเพียงในอีกทางหนึ่งด้วย

นอกจากนี้ผู้ทรงคุณวุฒิได้ให้ข้อเสนอแนะหรือข้อคิดว่าในอดีตการพัฒนาคุณภาพชีวิตตำรวจชั้นผู้น้อยนั้นอาจใช้คำว่า “ทำมาหากิน” ก็เพียงพอต่อการดำรงชีวิตอย่างมีคุณภาพแล้ว แต่ปัจจุบันนี้ ควรใช้คำว่า “ทำมาค้าขาย” หมายถึง ทำให้พออยู่พอกิน และหากเหลือจากกินก็ส่งไปขายเพื่อเพิ่มรายได้ จึงจะทำให้ข้าราชการตำรวจชั้นผู้น้อยมีคุณภาพชีวิตที่ดีขึ้นได้ เนื่องจากปัจจัยหลายอย่างที่รุมเร้า เช่น สภาวะทางเศรษฐกิจ สังคม การเมืองหรืออิ่นๆ 2.9 ทัศนคติของผู้บังคับบัญชาที่มีต่อวิถีปรัชญาเศรษฐกิจพอเพียง (X31)

ในการพัฒนาคุณภาพชีวิตตามวิถีปรัชญาเศรษฐกิจพอเพียงทั้งในการทำงานและ

การดำรงชีวิต นับเป็นปัจจัยต่าง ๆ ที่บ่งชี้ให้เห็นถึงคุณภาพความเป็นอยู่ การครองชีพ การปฏิบัติงาน ผู้บังคับบัญชาที่มีความสำคัญอย่างมากเช่นเดียวกันที่จะดำเนินการในเรื่องต่างๆ ในที่ทำงานที่เอื้อให้เกิดผลผลิตสูง หรือสร้างสภาพแวดล้อมที่น่าอยู่ให้เกิดขึ้นกับชีวิตของข้าราชการตำรวจชั้นประทวนหลังเลิกงาน ให้มีคุณภาพชีวิตการทำงานที่ดี ซึ่งในการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจในครั้งนี้ ทัศนคติ ความคิดเห็น ความชื่นชอบ ความศรัทธาหรือความเชื่อต่อปรัชญาเศรษฐกิจพอเพียงของผู้บังคับบัญชานั้นมีความสำคัญไม่น้อยเช่นกัน ซึ่งสามารถแยกอธิบายได้ เป็นประเด็น ดังนี้

2.9.1 ผู้บังคับบัญชาต้องเชื่อและให้ความสำคัญของคุณภาพชีวิต

ของข้าราชการตำรวจชั้นประทวนทุกคนที่อยู่ในองค์การ หากจะมีกลยุทธ์หรือวิธีการพัฒนาคุณภาพชีวิตได้

1) ผู้บังคับบัญชาต้องดำเนินการเกี่ยวกับรายได้หรือค่าตอบแทนที่ยุติธรรมและเหมาะสมกับงานที่ทำอย่างมีเหตุมีผล และเพียงพอต่อการดำรงชีพ ทำงานมากได้ค่าจ้างมาก ทำงานน้อยได้ค่าจ้างน้อย หรืองานที่สร้างคุณค่ามากจะได้รับค่าตอบแทนการทำงานสูงกว่างานที่สร้างคุณค่าน้อยหรือส่งเสริมให้มีการน้อมนำเอาหลักปรัชญาเศรษฐกิจพอเพียงมาเป็นหลักยึดในการทำงาน เช่น หลักความพอเพียง ทางสายกลาง ความเสียสละ การอดออม เป็นต้น

2) ผู้บังคับบัญชาต้องมอบหมายการทำงานอยู่ในสภาพแวดล้อมที่ถูกสุขลักษณะและมีความปลอดภัยหรือที่เรียกว่าสภาพการทำงานที่ดีซึ่งหมายถึงสิ่งแวดล้อมในที่ทำงานที่ไม่เป็นอันตรายต่อร่างกายและจิตใจทั้งทางตรงและทางอ้อมแก่ผู้ใต้บังคับบัญชาโดยยึดหลักความพอเพียง ยึดหยุ่น เป็นต้น

3) เมื่อผู้ใต้บังคับบัญชาทำงานไปนาน ๆ คนจะเรียนรู้สิ่งใหม่ ๆ มากขึ้นและมีความเชี่ยวชาญมากขึ้นหมายถึงได้รับความรู้ใหม่ ๆ และเกิดทักษะใหม่ ๆ จากงานที่ทำนั้น ยิ่งทำยิ่งฉลาด ยิ่งทำยิ่งเก่ง ผู้บังคับบัญชาเองก็ต้องส่งเสริมให้เกิดความรู้ใหม่ๆ แก่ผู้ใต้บังคับบัญชา แล้วนำเอาความรู้ที่ได้นำกลับไปใช้ในการดำเนินชีวิตอีกทางด้วย

4) ผู้บังคับบัญชาต้องส่งเสริมหรือเปิดโอกาสด้านความก้าวหน้าในงาน และมีความเติบโตในอาชีพนั้น กล่าวคือ ทำงานนานๆเงินเดือนหรือค่าจ้างสูงขึ้น เลื่อนตำแหน่งสูงขึ้นหรือสถานภาพในงานที่ทำดีขึ้น โดยที่เปิดโอกาสให้ผู้ที่ได้น้อมนำเอาปรัชญาเศรษฐกิจพอเพียงไปปฏิบัติได้รับความก้าวหน้าเช่นกัน เพื่อเป็นแบบอย่างให้กับข้าราชการตำรวจคนอื่น ๆ

5) ผู้บังคับบัญชาต้องส่งเสริมภูมิคุ้มกันที่ดีให้กับข้าราชการตำรวจ ชั้นประทวน ซึ่งถือว่าเป็นผู้มีรายได้น้อยอยู่แล้วไม่ให้เป็นหนี้ล้นพ้นตัวหรือมีความเสี่ยงต่อความไม่มั่นคงในการดำเนินชีวิต กล่าวคือ เปิดโอกาสให้ผู้ที่ได้น้อมนำเอาปรัชญาเศรษฐกิจพอเพียงไปปฏิบัติได้ในพื้นที่บ้านพักของทางราชการ หรือแม้แต่ในพื้นที่ของหน่วยงาน เพื่อเป็นแบบอย่างให้กับข้าราชการตำรวจคนอื่นๆในการสร้างรายได้ ไม่ต้องไปกู้ยืมให้เป็นหนี้ หรือไม่ต้องมีเวลาไปลุ่มหลงกับอบายมุขต่าง ๆ เป็นต้น

6) ผู้นำองค์การหรือผู้บังคับบัญชานั้น ต้องยึดหลักที่ว่าองค์การนั้นเป็นส่วนหนึ่งของชีวิต ไม่ใช่เป็นสถานที่ที่ทำงานให้มีรายได้เพื่อเลี้ยงชีวิตอย่างเดียว ดังนั้นกิจกรรมในที่ทำงานต้องมีทั้งส่วนที่เป็นงานและส่วนที่เป็นสังคมด้วย ต้องส่งเสริมหรือสร้างทัศนคติให้มีความรัก มีความภาคภูมิใจในงานและองค์การที่ตนนั้นทำงานอยู่ และให้ความร่วมมือต่อองค์การ

7) ในบางครั้งผู้บังคับบัญชาหรือผู้นำองค์กรต้องเสียสละทุนทรัพย์ส่วนตัว หรือสละงบประมาณของหน่วยเพื่อสนับสนุนให้เกิดการปฏิบัติขึ้นจริงเพื่อเป็นการพัฒนาคุณภาพชีวิตของข้าราชการตำรวจชั้นประทวนในการปฏิบัติงาน

2.9.2 การพัฒนาคุณภาพชีวิตในการดำรงชีวิตตนเองและครอบครัว กล่าวคือ เมื่อข้าราชการตำรวจชั้นประทวนในแผนกงานต่างๆ เลิกจากการทำงานกลับมายังครอบครัว ควรมีกิจกรรมอย่างอื่นที่จะส่งเสริมการพัฒนาคุณภาพชีวิตตามวิถีปรัชญาเศรษฐกิจพอเพียง ซึ่งผู้ทรงคุณวุฒิมีข้อเสนอแนะให้ผู้บังคับบัญชาควรดำเนินการ ดังนี้

1) ติดตามดูแลความเป็นอยู่ ถามไถ่ถึงสารทุกข์ของตำรวจชั้นประทวนและครองครัว และในบางครอบครัวที่อาศัยในบ้านพักของทางราชการ ผู้บังคับบัญชาต้องติดตามดูแลอย่างใกล้ชิด และควรส่งเสริมกำลังพลน้อมนำการดำเนินชีวิตตามหลักเศรษฐกิจพอเพียง เช่น การเลี้ยงไก เลี้ยงหมู ปลูกพืชสวนครัว ฯลฯ เพื่อลดค่าใช้จ่าย เหลือกินก็ส่งขายเพิ่มรายได้

2) ผู้บังคับบัญชาควรปลูกฝังให้ข้าราชการตำรวจชั้นประทวนในสังกัด ตลอดทั้งครอบครัว ให้เกิดการประหยัด อดออม ลดค่าใช้จ่ายที่ฟุ่มเฟือย ใช้จ่ายเท่าที่จำเป็น ไม่ฟุ้งเฟ้อ บนหลักการที่มีเหตุผล

3) ผู้บัคับบัญชาต้องส่งเสริมให้ครอบครัวตำรวจชั้นประทวนได้ฝึกฝนอาชีพเสริม เพื่อเพิ่มรายได้ให้กับครอบครัว เช่นการหาอาชีพเสริมมาให้กับกลุ่มแม่บ้านตำรวจได้รวมตัวกันทำ เพื่อสร้างรายได้ช่วยเหลือสามี เป็นต้น

4) ผู้บังคับบัญชาต้องให้การยกย่อง เชิดชูครอบครัวที่สามารถน้อมนำเอาหลักการปรัชญาเศรษฐกิจพอเพียงไปประยุกต์ใช้ในชีวิตครอบครัวแล้วเกิดผลสำเร็จ เช่น การมอบใบประกาศเชิดชูเกียรติ ให้รางวัล ฯลฯ เพื่อเป็นแบบอย่างให้ครอบครัวของข้าราชการตำรวจคนอื่น ๆ ได้ยึดเอาไปปฏิบัติเช่นเดียวกัน

5) ในบางครั้งผู้บังคับบัญชาหรือผู้นำองค์กรต้องเสียสละทุนทรัพย์ส่วนตัว หรือสละงบประมาณของหน่วยเพื่อสนับสนุนให้เกิดการปฏิบัติขึ้นจริงเพื่อเป็นการพัฒนาคุณภาพชีวิตของข้าราชการตำรวจชั้นประทวนและครอบครัว

2.10 การส่งเสริมจากภาคราชการ (X23)

ภาครัฐหรือภาคราชการได้จัดการสนับสนุนส่งเสริมเกี่ยวกับนโยบายทางด้านให้ประชาชนได้รู้จักหรือน้อมนำเอาหลักการของปรัชญาเศรษฐกิจพอเพียงไปใช้ในชีวิตกับประชาชนทุกภาคส่วนทั้งประชาชนทั่วไปหรือภาคราชการเสมอมา รวมทั้งประสานส่งเสริมเครือข่ายกับองค์กรและบุคคลต่าง ๆ ในเรื่องเกี่ยวกับแนวดำเนินการพัฒนาคุณภาพชีวิตของประชาชนตามวิถีปรัชญาเศรษฐกิจพอเพียงในรูปแบบต่าง ๆ ทั้งมีกิจกรรมรณรงค์ส่งเสริมการให้ความรู้ และจัดดำเนินการสร้างค่านิยมความพอเพียงให้กับประชาชนและเจ้าหน้าที่ภาครัฐ นอกจากนี้ภาครัฐ ยังได้ดำเนินการด้านอื่น ๆ ดังนี้

2.10.1 รัฐต้องส่งเสริมสนับสนุนองค์กรตำรวจให้เกิดการน้อมนำเอาปรัชญาเศรษฐกิจพอเพียงไปปฏิบัติทั้งระดับชาติและระดับท้องถิ่นอย่างต่อเนื่อง เช่น การจัดประกวด การแข่งขันหรือให้รางวัลตำรวจหรือองค์กรตำรวจที่สามารถดำเนินการได้เป็นแบบอย่างอย่างต่อเนื่องไม่ขาดตอน เป็นต้น

2.10.2 รัฐโดยองค์กรตำรวจระดับสูงและระดับกลางต้องจัดให้มีองค์การหรือหน่วยสนับสนุนด้านเศรษฐกิจพอเพียงอย่างชัดเจน มีกฏหมายรองรับและเป็นรูปธรรม

2.10.3 การสื่อสารระหว่างรัฐกับตำรวจทุกภาคส่วนอันเกี่ยวเนื่องกับปรัชญาเศรษฐกิจพอเพียงต้องเป็นไปอย่างมีประสิทธิภาพและเกิดประสิทธิผล

2.10.4 รัฐต้องสนับสนุน รวมทั้งอุดหนุนต่อองค์กรตำรวจ ทั้งด้านทุน ด้านบุคลากร เพื่อทำให้เกิดการปฏิบัติหรือดำเนินการอย่างต่อเนื่อง เช่นจัดการประกวด ระดับต่างๆในหน่วยของตำรวจเพื่อสร้างแรงจูงใจให้เกิดการน้อมนำไปปฏิบัติ

2.10.5 รัฐต้องสร้างแรงจูงใจให้กับข้าราชการตำรวจในการที่จะเป็นแบบอย่างที่ดีในการพัฒนาคุณภาพชีวิต อย่างถูกต้องและมั่นคงตามวิถีปรัชญาเศรษฐกิจพอเพียง

2.10.6 รัฐธรรมยูญ กฏหมาย ระเบียบ ข้อบังคับต่างๆของทางราชการต้องเอื้ออำนวยหรือมีตถุประสงค์ในการพัฒนาคุณภาพชีวิตของข้าชการตำรวจจริงๆ

2.10.7 รัฐหรือราชการต้องมีแผนการพัฒนาความเป็นอยู่หรือคุณภาพของบุคคลากรของรัฐอย่างชัดเจนรวมทั้งข้าราชการตำรวจชั้นประทวนด้วย ก็ย่อมได้รับการดูแลให้เท่าเทียมกับหน่วยงานอื่น ๆ เพราะในประเทศกำลังพัฒนานั้น ส่วนมากมักจะเปลี่ยนแปลงไปเฉพาะเศรษฐกิจและสังคมเสียเป็นส่วนใหญ่ โดยได้ละเลยการวางแผนการพัฒนาบุคคลากรไปเสียโดยสิ้นเชิง อาจจะเป็นการหมกเม็ดของผู้มีอำนาจหรือรัฐบาลที่ไม่อยากเห็นการพัฒนาบุคคลากรให้ทันสมัยทัดเทียมกับประเทศที่พัฒนาแล้ว เพราะหากพัฒนาบุคคลากรให้ดีขึ้นประชาชนจะต้องมีบทบาทในการตรวจสอบ ฉะนั้นการกระทำการทุจริตของผู้นำจะกระทำได้ลำบาก

การส่งเสริมจากภาครราชการในการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนนั้น ก่อให้เกิดผลเสียอย่างมหาศาลเพราะทำให้เกิดการพิกลพิการด้านโครงสร้างของประเทศโดยรวม ด้วยเหตุที่กล่าวอย่างนั้นเพราะว่าการขับเคลื่อนของประเทศทุกประเทศนั้น ต้องพัฒนาไปพร้อมกัน หากพัฒนาด้านใดด้านหนึ่ง อีกด้านหนึ่งก็จะตามไม่ทันหรือหยุดอยู่กับที่ หรือที่เรียกว่า การพัฒนาแบบไม่สมดุลนั่นเอง กรณีตัวอย่างประเทศไทย รัฐบาลตั้งหน่วยงานหนึ่งขึ้นมาเพื่อทำหน้าที่พัฒนาเศรษฐกิจและสังคม โดยมีบุคลากรที่เป็นมันสมองระดับต้น ๆ ของประเทศมานั่งเสกคาถาเพื่อให้ประเทศมีความก้าวหน้า มีโครงสร้างทางเศรษฐกิจที่เข้มแข็ง มีแผนงาน มีโครงการที่กำหนดไว้พร้อมเสร็จ หน่วยงานที่กล่าวถึงก็คือ กรมพัฒนาเศรษฐกิจและสังคมแห่งชาติ นั่นเอง ดังนั้นหากภาคราชการจะส่งเสริม สนับสนุนการพัฒนาคุณภาพชีวิตตามวิถีปรัชญาเศรษฐกิพอเพียงให้กับข้าราชการตำรวจชั้นประทวนนั้น พอสรุปได้ดังนี้

1. พัฒนาที่ปัจเจกบุคคลก่อน แล้วขยายผลสู่สังคม/ชุมชน

2. พัฒนาวิถีปรัชญาเศรษฐกิจพอเพียง ถึง 3 ส่วน คือ ความรู้ อุดมการณ์ และพฤติกรรม

3. สร้างพฤติกรรมการปฏิบัติตามแนวทางปรัชญาเศรษฐกิจพอเพียง ให้ครอบคลุมทุกภาคส่วน โดยเริ่มปัจเจกบุคคล ครอบครัว ชุมชน สังคม และองค์กรภาครัฐ

4. ผู้บริหารองค์การต้องเป็นต้นแบบให้กับผู้ใต้บังคับบัญชาในองค์การหรือประชาชนทั่วไปด้วย

5. ภาครัฐต้องมีนโยบายส่งเสริมหรือปลูกฝังวิถีเศรษฐกิจพอเพียงให้บุคคลากรของรัฐ รวมทั้งข้าราชการตำรวจและประชาชนด้วยเล่นกัน

6. ทั้งภาครัฐ เอกชนและประชาชนต้องร่วมกันสร้างนวัตกรรมการจัดการความรู้ ให้เกิดขึ้นในสังคมตำรวจทั่วประเทศ ซึ่งจะนำไปสู่การพัฒนาคุณภาพชีวิตที่ยั่งยืนและมีประสิทธิภาพ

**3. จากผลการวิเคราะห์การสนทนากลุ่ม (Focus Group Discussion : FGD) ผู้วิจัยได้สรุปผลเพื่อทำข้อค้นพบจากระยะที่ 1 ระยะที่ 2 และระยะที่ 3** **(ขั้นตอนที่ 1) เพื่อสร้างรูปแบบการแสดงออกทางการเมืองของประชาชนในภาคตะวันออกเฉียงเหนือ** ซึ่งประกอบด้วย

1. ระดับปัจเจกบุคคล ปัจจัยแวดล้อมและปัจจัยด้านการบริหาร ต้องร่วมกันพัฒนากลยุทธ์หรือตัวบ่งชี้ในการพัฒนาคุณภาพชีวิตตามวิถีปรัชญาเศรษฐกิจพอเพียง เพื่อส่งเสริมให้เกิดปัจจัยย่อยทั้ง 10 ตัวบ่งชี้

2. การพัฒนาความรู้ความเข้าใจในปรัชญาเศรษฐกิจพอเพียงหรือระดับปัจเจกบุคคล ระดับสถานีตำรวจและองค์การตำรวจ ส่งเสริมและพัฒนาความรู้ความเข้าใจอย่างท่องแท้ในเศรษฐกิจพอเพียง (ความพอประมาณ มีเหตุผล ภูมิคุ้มกัน ความรู้ และคุณธรรม) ส่งเสริมการใช้ทรัพยากรอย่างคุ้มค่า และส่งเสริมการเรียนรู้เกี่ยวกับภูมิปัญญาท้องถิ่นอย่างเท่าทัน

3. การเสริมสร้างเจตคติที่ดีต่อปรัชญาเศรษฐกิจพอเพียง ด้วยการส่งเสริมการน้อมนำธรรมะเข้ามาใช้ในการดำเนินชีวิต สร้างความตระหนักรู้รับผิดชอบในหน้าที่ของตน สร้างความตระหนัก จิตสำนึกและเห็นคุณค่าในปรัชญาเศรษฐกิจพอเพียง สร้างความตระหนักรู้เพื่อลดละความโลภให้ยินดีในสิ่งที่มีอยู่และสร้างความตระหนักและยึดมั่นบนพื้นฐานการพึงตนเอง

4. การสร้างกระแสนิยมในปรัชญาเศรษฐกิจพอเพียง ด้วยการส่งเสริมและสนับสนุนการสร้างภาคีเครือข่ายปรัชญาเศรษฐกิจพอเพียง ส่งเสริม สนับสนุนและยกย่องเชิดชูบุคคลที่น้อมนำเศรษฐกิจพอเพียงเป็นคนต้นแบบ ส่งเสริมการสื่อสารประชาสัมพันธ์เกี่ยวกับปรัชญาเศรษฐกิจพอเพียงผ่านสื่อต่างๆ ส่งเสริมและสนับสนุนการประกอบอาชีพเสริมสร้างรายได้พิเศษ ส่งเสริมและสนับสนุนการสร้างมูลค่าจากทรัพยากรของตนมาสร้างอาชีพสร้างรายได้อย่างยั่งยืนและกำหนดกลยุทธ์การประชาสัมพันธ์เชิงรุก

5. การเสริมสร้างและพัฒนาภาวะผู้นำและการบริหารจัดการ ด้วยการพัฒนาผู้บริหารองค์กรให้เป็นผู้นำเป็นแบบอย่างหรือเป็นผู้นำต้นแบบปรัชญาเศรษฐกิจพอเพียง พัฒนาภาวะผู้ทำการเปลี่ยนแปลงให้กับบุคลากร การถ่ายทอดปรัชญาเศรษฐกิจพอเพียงออกมาเป็นแนวทางเชิงรูปธรรมที่เหมาะสมกับบทบาทหน้าที่ต่างๆ การเปิดโอกาสและส่งเสริมบุคลากรให้น้อมนำปรัชญาเศรษฐกิจพอเพียงมาใช้ในการดำเนินชีวิต การเสริมสร้างความสัมพันธ์ระหว่างบุคลากรแนวราบลดความเป็นนายเป็นบ่าว (นายกับไพร่) การส่งเสริมและสนับสนุนการศึกษาดูงานปรัชญาเศรษฐกิจพอเพียงอย่างต่อเนื่อง กำหนดนโยบายการส่งเสริมปรัชญาเศรษฐกิจพอเพียงอย่างเป็นรูปธรรม ปฏิรูปการปฏิบัติงานหรือการปฏิบัติตามบทบาทหน้าที่บนฐานแนวคิดปรัชญาเศรษฐกิจพอเพียง

6. การประยุกต์ใช้ PDCA ในการขับเคลื่อนปรัชญาเศรษฐกิจพอเพียงอย่างต่อเนื่องนำไปสู่การปฏิบัติและส่งผลต่อการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3

จากองค์ประกอบทั้ง 6 ประการดังกล่าวข้างต้น ผู้วิจัยสามารถเขียนเป็นแผนภาพหรือ ผังมโนทัศน์ประกอบได้ ดังภาพที่ 4.2

ความสนใจในปรัชญาเศรษฐกิจพอเพียง

การน้อมนำปรัชญาเศรษฐกิจพอเพียง

เจตคติต่อปรัชญาเศรษฐกิจพอเพียง

**ปัจเจกภายในบุคคล**

**การพัฒนาความรู้/ความเข้าใจ/การสร้างเจตคติ**

**การสร้างกระแสความมนิยม**

**การเสริมสร้างและพัฒนาภาวะผู้นำและการบริหาร**

การพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนสังกัดกองบัญชาการตำรวจภูธรภาค 3

ปฏิบัติ

การส่งเสริมจากภาคประชาสังคม

การส่งเสริมจากภาคราชการ

การบูรณาการปรัชญาเศรษฐกิจพอเพียง

กระแสความนิยมภายในประเทศ

**ปัจจัยแวดล้อม**

ทัศนคติของผู้บังคับบัญชาต่อปรัชญาฯ

ยุทธศาสตร์การขับเคลื่อนปรัชญาฯ

การสนับสนุนจากผู้นำองค์การ

**ปัจจัยด้านการบริหาร**

ยอมรับ

***ภาพที่ 4.2*** รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนสังกัดกองบัญชาการตำรวจภูธรภาค 3

ในขั้นตอนนี้ ผู้วิจัยขอนำเสนอข้อมูลเพิ่มเติมที่เกี่ยวกับสิ่งที่ผู้ทรงคุณวุฒิได้ให้ข้อเสนอแนะเพิ่มเติมเกี่ยวกับหลักการ PDCA และนวัตกรรมการเรียนรู้ทางการเมือง เพื่ออธิบายรูปแบบการแสดงออกทางการเมืองของประชาชนในภาคตะวันออกเฉียงเหนือในครั้งนี้มีความสมบูรณ์ยิ่งขึ้น ผู้วิจัยจึงได้ทำการค้นคว้าข้อมูลเพิ่มเติมดังต่อไปนี้

**1. หลักการของวงจรคุณภาพ (PDCA)**

การบริหารงานด้วยวงจรคุณภาพ (PDAC) ตามแนวคิดของเดมมิ่ง ปัจจุบันจัดเป็นกระบวนการสากลที่ทุกคนทราบกันดี และถือเป็นเครื่องมือการบริหารที่จัดเป็นแกนร่วมของการบริหารที่หลากหลายบนพื้นฐานเดียวกัน ผู้วิจัยได้ศึกษาค้นคว้าแนวคิดของเดมมิ่งและนักการศึกษาทั้งในประเทศและต่างประเทศที่ได้กล่าวถึงวงจรคุณภาพ (PDCA) ไว้ ดังนี้

วิฑูรย์ สิมะโชคดี (2545, น. 43 - 47) กล่าวถึง วงจรคุณภาพ (PDCA) เป็นกิจกรรมที่จะนำไปสู่การปรับปรุงงานและการควบคุมอย่างเป็นระบบอันประกอบด้วย การวางแผน (Plan) การนำแผนไปปฏิบัติ (Do) การตรวจสอบ (Check) และการปรับปรุงแก้ไข (Act) กล่าวคือ จะเริ่มจากการวางแผน การนำแผนที่วางไว้มาปฏิบัติ การตรวจสอบผลลัพธ์ที่ได้ และหากไม่ได้ผลลัพธ์ตามที่คาดหมายไว้ จะต้องทำการทบทวนแผนการโดยเริ่มต้นใหม่อีกครั้งหนึ่งและทำตามวงจรคุณภาพซ้ำอีก เมื่อวงจรคุณภาพหมุนซ้ำไปเรื่อย ๆ จะทำให้เกิดการปรับปรุงงานและทำให้ระดับผลลัพธ์สูงขึ้นเรื่อย ๆ ดังนั้น การกระทำตามวงจรคุณภาพ จึงเท่ากับการสร้างคุณภาพที่น่าเชื่อถือมากขึ้นโดยจุดเริ่มต้นของวงจรคุณภาพอยู่ที่การพยายามตอบคำถามให้ได้ว่า ทำอย่างไรจึงจะดีขึ้น

ขั้นตอนที่ 1 การวางแผน (Plan)

ในบรรดาองค์ประกอบทั้ง 4 ประการของวงจรคุณภาพนั้น ต้องถือว่าการวางแผนเป็นเรื่องที่สำคัญที่สุด การวางแผนจะเป็นเรื่องที่ทำให้กิจกรรมอื่น ๆ ที่ตามมาสามารถทำงานได้อย่างมีประสิทธิผล เพราะถ้าแผนการไม่เหมาะสมแล้ว จะมีผลทำให้กิจกรรมอื่นไร้ประสิทธิผลตามไปด้วย แต่ถ้ามีการเริ่มต้นวางแผนที่ดี จะทำให้มีการแก้ไขน้อย และกิจกรรมจะมีประสิทธิภาพมากขึ้น

ขั้นตอนที่ 2 การนำแผนไปปฏิบัติให้เกิดผล (Do)

เพื่อให้มั่นใจว่ามีการนำแผนการไปปฏิบัติอย่างถูกต้องนั้น เราจะต้องสร้างความมั่นใจว่าฝ่ายที่รับผิดชอบในการนำแผนไปปฏิบัติได้รับทราบถึงความสำคัญและความจำเป็นในแผนการนั้น ๆ มีการติดต่อสื่อสารไปยังฝ่ายที่มีหน้าที่ในการปฏิบัติอย่างเหมาะสม มีการจัดให้มีการศึกษาและการอบรมที่ต้องการเพื่อการนำแผนการนั้น ๆ มาปฏิบัติ และมีการจัดหาทรัพยากร ที่จำเป็นในเวลาที่จำเป็นด้วย

ขั้นตอนที่ 3 การตรวจสอบ (Check)

การตรวจสอบและประเมินผลลัพธ์ของการปฏิบัติตามแผน ควรจะต้องมีการประเมินใน 2 ประการ คือ มีการปฏิบัติตามแผนหรือไม่ หรือตัวแผนการเองมีความเหมาะสมหรือไม่

การที่ไม่ประสบความสำเร็จตามที่ตั้งเป้าหมายไว้เป็นเพราะไม่ปฏิบัติตามแผนการ หรือความไม่เหมาะสมของแผนการ หรือจากทั้งสองประการรวมกัน เราจำเป็นต้องหาว่าสาเหตุมาจากประการไหน ทั้งนี้ เนื่องจากการนำไปปฏิบัติการปรับปรุงแก้ไขจะแตกต่างกันอย่างสิ้นเชิง

ถ้าความล้มเหลวมาจากแผนการที่จัดทำขึ้นไม่เหมาะสม อาจเป็นผลมาจากสาเหตุดังต่อไปนี้

1. ความผิดพลาดในการทำความเข้าใจกับสถานการณ์ที่เป็นอยู่

2. เลือกเทคนิคที่ใช้ผิดเนื่องจากมีข้อมูลข่าวสารไม่เพียงพอและมีความรู้ในขั้นตอนการวางแผนไม่เพียงพอ

3. ประเมินผลกระทบจากการปฏิบัติตามแผนผิดพลาด

4. ประเมินความสามารถของบุคลากรที่ต้องนำแผนมาใช้ผิดพลาด

ถ้าความล้มเหลวมาจากการไม่ปฏิบัติตามแผน อาจเป็นผลมาจากสาเหตุต่อไปนี้

1. ขาดความตระหนักถึงความจำเป็นในการปรับปรุง

2. การติดต่อสื่อสารที่ไม่เหมาะสมและมีความเข้าใจในแผนไม่เพียงพอ

3. การให้การศึกษาและการฝึกอบรมไม่เพียงพอ

4. ปัญหาเกี่ยวกับตัวผู้นำและการประสานงานระหว่างการปฏิบัติ

5. ประเมินทรัพยากรที่ต้องใช้น้อยเกินไป

ขั้นตอนที่ 4 ปฏิบัติการปรับปรุงแก้ไข (Act)

ถ้าความล้มเหลวมาจากการวางแผนที่ไม่เหมาะสม การทบทวนแผนการเท่านั้น ไม่เพียงพอต่อการแก้ปัญหา ต้องมีการปรับปรุงคุณภาพของกระบวนการวางแผนโดยการหาปัจจัย ที่ไม่เหมาะสม สาเหตุของการวางแผน และทำการปฏิบัติการแก้ไข ความก้าวหน้าของการปรับปรุงจะเกิดขึ้นได้โดยการกำจัดสาเหตุ และขั้นตอนที่สำคัญ ก็คือ การทบทวนแผนการที่ต้องมีการชี้บ่งถึงสาเหตุแห่งความล้มเหลวอย่างถูกต้องและมีการเปลี่ยนแปลงแผนเพื่อให้สามารถดำเนินกิจกรรมไปได้อย่างมีประสิทธิผลเพิ่มขึ้น ควรมีการวางแผนการปรับปรุงคุณภาพเป็นรายปี และมีการทบทวนทุกปีเพื่อให้มั่นใจว่าแผนการดังกล่าวมีความเชื่อถือได้และเหมาะสม การนำวงจรคุณภาพไปปฏิบัติอย่างจริงจังและต่อเนื่องในทุกระดับขององค์กร จะทำให้เราสามารถปรับปรุงและเพิ่มคุณภาพงานได้อย่างมีประสิทธิภาพ และเห็นผลลัพธ์ที่ชัดเจน เมื่อปัญหาเดิมหมดไปเราก็สามารถแก้ปัญหาใหม่ ๆ ได้ด้วยวงจรคุณภาพต่อไป

ปริทรรศน์ พันธุบรรยงก์ (2545, น. 53 - 54) กล่าวว่า วงจรคุณภาพ (PDCA : plan do Check Act) คือ องค์ประกอบหลักของวงจรการจัดการภาพที่ 7

D

C

หมุนให้เร็ว หมุนให้ถูกต้อง

P

A

***ภาพที่ 4.3*** วงจรการจัดการ PDCA. ปรับปรุงจาก *แผนภูมิสุดยอดกลยุทธ์การจัดการ.* โดยปริทรรศน์ พันธุบรรยงก์, 2545, กรุงเทพฯ : มณีสร.

คำว่า หมุนให้เร็ว หมุนให้ถูกต้อง ที่อยู่ทางด้านขวาของวงจรการจัดการนั้น คือ การหมุนวงจรอย่างถูกต้องตามขั้นตอน 1 รอบ จะส่งผลให้เกิดการปรับปรุงหรือแก้ไขปัญหาได้ 1 ระดับ การหมุนให้เร็วจะทำให้เกิดการปรับปรุงอย่างรวดเร็ว

P (Plan) คือ จะเริ่มนับจากการแสวงหาจุดที่เป็นปัญหา ระหว่างระดับความแตกต่างจุดที่มุ่งหวังและสภาพที่เป็นจริง เมื่อจับจุดที่เป็นปัญหาได้แล้ว จัดทำแผนมาตรการในการแก้ไข แล้วจึงเข้าสู่ขั้น D หรือ do ต่อไป

D (Do) คือ การปฏิบัติตามแผนมาตรการแก้ไขแผนใหม่ล่าสุด เพราะแผนคือสิ่งที่ปรับปรุงแก้ไขได้อยู่เสมอ ต้องแน่ใจว่าแผนที่จะลงมือปฏิบัตินั้นเป็นแผนที่ใหม่ล่าสุดจริงๆ

C (Check) คือ การเปรียบเทียบระหว่างผลลัพธ์กับค่าเป้าหมายเสมอ

A (Act) คือ การปฏิบัติหลังการตรวจสอบ ซึ่งเป็นไปได้หลายประการ ดังนี้

1. ในกรณีที่ผลลัพธ์ต่ำกว่าเป้าหมายจะต้องมีการทบทวนแผนของมาตรการแก้ไขแล้วดูว่าสิ่งที่ยังคงเป็นปัญหาอยู่นั้นมีสิ่งใดที่ปฏิบัติได้ทันทีให้ลงมือปฏิบัติเลย ส่วนสิ่งที่ปฏิบัติไม่ได้ทันที ให้สะท้อนสู่แผนการแก้ไขปัญหารอบต่อไป

2. ในกรณีที่ผลลัพธ์ดีกว่าเป้าหมาย จะต้องมีการทบทวนการกำหนดเป้าหมายว่าต่ำเกินไปหรือไม่ ควรมีการปรับเป้าหมายให้ดีกว่าเดิมหรือไม่ ผลลัพธ์เหนือกว่าความคาดหมายโดยปัจจัยภายนอกอื่น ๆ หรือไม่

3. ในกรณีที่ผลลัพธ์ได้ตรงตามเป้าหมายให้ทบทวนดูว่าได้มีการปฏิบัติตามแผนมาตรการแก้ไขครบถ้วนหรือไม่ ถ้าใช่ แสดงว่าแผนนี้ถูกต้องและควรกำหนดเป็นวิธีการปฏิบัติงานมาตรฐานเพื่อรักษาให้ผลลัพธ์คงอยู่ในระดับที่ต้องการต่อไป

Deming (2004) กล่าวว่า การจัดการอย่างมีคุณภาพเป็นกระบวนการที่ดำเนินการต่อเนื่องเพื่อให้เกิดผลผลิตและบริการที่มีคุณภาพขึ้น โดยหลักการที่เรียกว่า วงจรคุณภาพ (PDCA) หรือ วงจรเดมมิ่ง ซึ่งประกอบด้วย 4 ขั้นตอน คือ การวางแผน การปฏิบัติตามแผน การตรวจสอบ และการปรับปรุงแก้ไข ดังนี้

Plan คือ กำหนดสาเหตุของปัญหา จากนั้นวางแผนเพื่อการเปลี่ยนแปลงหรือทดสอบเพื่อการปรับปรุงให้ดีขึ้น

Do คือ การปฏิบัติตามแผนหรือทดลองปฏิบัติเป็นการนำร่องในส่วนย่อย

Check คือ ตรวจสอบเพื่อทราบว่าบรรลุผลตามแผนหรือหากมีสิ่งใดที่ทำผิดพลาดหรือได้เรียนรู้อะไรมาแล้วบ้าง

Act คือ ยอมรับการเปลี่ยนแปลง หากบรรลุผลเป็นที่น่าพอใจหรือหากผลการปฏิบัติไม่เป็นไปตามแผน ให้ทำซ้ำวงจรโดยใช้การเรียนรู้จากการกระทำในวงจรที่ได้ปฏิบัติไปแล้ว

แม้ว่าวงจรคุณภาพจะเป็นกระบวนการที่ต่อเนื่องแต่สามารถเริ่มต้นจากขั้นตอนใดก็ได้ขึ้นอยู่กับปัญหาและขั้นตอนการทำงานหรือจะเริ่มจากการตรวจสอบสภาพความต้องการเปรียบเทียบกับสภาพที่เป็นจริงจะทำให้ได้ข้อสรุปว่าจะต้องดำเนินการอย่างไรในการแก้ไขปัญหาเพื่อให้เกิดการปรับเปลี่ยนไปตามเป้าหมายที่วางไว้

Hitoshi (2540, น. 57 - 64) กล่าวถึง การบริหารงานด้วยระบบวงจรคุณภาพ จัดเป็นกิจกรรมการปรับปรุงและการควบคุมที่ประกอบด้วย การวางแผน การนำไปปฏิบัติ การตรวจสอบ และการปฏิบัติการแก้ไข โดยการวางแผน การนำแผนที่วางไว้มาปฏิบัติ ตรวจสอบผลลัพธ์ที่ได้ และถ้าผลลัพธ์ไม่ได้ตามที่คาดหมายไว้ จะมีการทบทวนแผนการเริ่มต้นใหม่อีกครั้งหนึ่ง ดังนั้น การควบคุมและการปรับปรุงสามารถอธิบายได้อีกแบบหนึ่งก็คือ การทำการวางแผน การกระทำ การตรวจสอบ และการแก้ไขซ้ำอีก การทำตามวงจรคุณภาพอย่างตั้งใจและถูกต้องจะช่วยให้เกิดความเชื่อมั่นในการทำงาน เมื่อวงจรคุณภาพหมุนซ้ำจะทำให้เกิดการปรับปรุงและระดับของผลลัพธ์สูงขึ้นเรื่อย ๆ และงานส่วนใหญ่จะกระทำซ้ำในสิ่งที่เคยทำมาก่อน ถึงแม้ว่างานนั้นจะดูเหมือนว่าเป็นงานใหม่ทั้งหมดก็ยังคงมีส่วนประกอบหลายส่วนที่เหมือนหรือคล้ายกับสิ่งที่เคยทำมาก่อน การปรับปรุงคุณภาพส่วนใหญ่จะเป็นการพิจารณาวิธีการของงานที่กระทำซ้ำอย่างระมัดระวังและเป็นระบบ ตรวจสอบผลลัพธ์ที่ได้ ตลอดจนมีการแก้ไขความไร้ประสิทธิภาพที่ค้นพบ ดังนี้

1. การวางแผน (Plan)

ในบรรดาส่วนประกอบทั้งสี่ส่วนของวงจรคุณภาพนั้น ควรพิจารณาการวางแผนเป็นส่วนที่สำคัญที่สุด แต่ทั้งนี้มิได้หมายความว่าส่วนอื่นไม่มีความสำคัญ เพียงแต่ว่าส่วนการวางแผนจะเป็นส่วนที่ทำให้ส่วนอื่นสามารถทำงานได้อย่างมีประสิทธิผล ถ้าแผนการไม่เหมาะสมจะมีผลทำให้ส่วนอื่นไร้ประสิทธิผลตามไปด้วย แต่ถ้ามีการเริ่มต้นวางแผนที่ดี จะทำให้มีการแก้ไขน้อยและกิจกรรมจะมีประสิทธิภาพมากขึ้น

ระเบียบวิธีปฏิบัติเกี่ยวกับการวางแผน ในการปรับปรุงเป็นการลดช่องว่างระหว่างสิ่งที่ต้องการให้เป็นกับสิ่งที่เป็นอยู่จริง และกิจกรรมการปรับปรุงที่มีประสิทธิผลจำเป็นต้องมีมุมมองที่แม่นยำในทั้งสองสิ่ง เปรียบเสมือนการสร้างบ้านบนพื้นทราย ไม่ว่าจะออกความพยายามเพียงใดก็ตามถ้าภาพในมุมมองของสถานการณ์ที่ต้องการและสถานการณ์จริงไม่ชัดแล้ว ก็จะไม่ได้ผลลัพธ์กลับมา ดังนั้น จึงควรจะสร้างวิธีปฏิบัติเกี่ยวกับการวางแผนประกอบด้วย การวิเคราะห์สถานการณ์และการจำแนกปัญหา การตั้งเป้าหมาย เข้าใจถึงข้อจำกัดและขอบเขต รวมถึงการนำมาพิจารณา มองถึงวิธีการปรับปรุงที่เป็นไปได้ ตัดสินใจถึงแผนปฏิบัติการ กำหนดวิธีสำหรับตรวจสอบและประเมินผลลัพธ์ที่ได้

การพัฒนาแผน โดยปกติปัญหาที่ถูกนำมาแก้ไขเพื่อปรับปรุงนั้นจะประกอบด้วยสาเหตุหลายประการ ในการแก้ปัญหานี้อย่างเป็นระบบ ผู้นำขององค์กรต้องทำการจัดทำและพัฒนาแผนการปรับปรุง และการพัฒนาแผนประกอบด้วย การกำหนดกิจกรรมพื้นฐานที่ต้องการปรับปรุงอย่างชัดเจน แยกกิจกรรมออกตามโครงสร้างองค์กร กระจายส่วนย่อยของกิจกรรมพื้นฐานไปตามฝ่ายต่าง ๆ ในองค์กร กำหนดวิธีการประเมินความสำเร็จในการบรรลุวัตถุประสงค์ของแต่ละฝ่ายให้ชัดเจน บุคคลที่มีตำแหน่งสูงสุดในองค์กรควรเป็นผู้ตัดสินใจในการมอบหมายงานและวิธีการประเมินผลโดยผ่านการพบปะสนทนากับแต่ละฝ่ายในองค์กร

ในทำนองเดียวกัน หัวหน้าฝ่ายงานแต่ละฝ่ายต้องออกแบบและพัฒนาแผนเพื่อให้บรรลุวัตถุประสงค์ที่ได้รับมอบหมาย โดยแผนการจะได้รับการกระจายออกเป็นลำดับลงมาทั่วทั้งองค์กรด้วยวิธีนี้ และจะถูกพัฒนาอย่างเหมาะสมในแต่ละระดับในโครงสร้างองค์กรจนกระทั่งถึงระดับที่ไม่จำเป็นต้องกระจายลงอีกต่อไป ขั้นตอนสุดท้ายคือการตัดสินใจของบุคลากรที่ต้องทำงาน ทรัพยากรที่ต้องการ และตารางเวลาที่ต้องปฏิบัติตาม และทำแผนการพัฒนาให้อยู่ในรูปของเอกสารทั้งหมดอย่างละเอียด ทั้งนี้ เพื่อให้มั่นใจว่าจะมีการสื่อสารแผนการได้อย่างแม่นยำที่สุด

ขณะที่สร้างแผนการควรมีความระมัดระวังในแนวทางที่มีส่วนช่วยในการสร้างแผนการอย่างถูกต้อง ประกอบด้วย ขณะที่สร้างแผนการจะต้องมีการชี้แจงให้ชัดเจนถึงข้อจำกัดด้านทรัพยากรและเวลาที่มี รวมทั้งต้องหาวิธีการทั้งหมดที่เป็นไปได้ภายใต้ข้อจำกัดเหล่านี้ อาจมีการผ่อนปรนข้อจำกัดเหล่านี้บ้าง หลังจากมีการพิจารณาข้อเสนอแนะทั้งหมดแล้ว ต้องทำการเลือกวิธีการที่ดีที่สุดเป็นแผนการปฏิบัติ ต้องมีการพัฒนาระเบียบวิธีการในการตรวจสอบและประเมินผลลัพธ์เพื่อดูว่าแผนการมีประสิทธิผลและมีการกระทำตามแผนและประสานกันกับแผนการเริ่มแรกหรือไม่ ต้องมีการรวบรวมสารสนเทศอย่างสม่ำเสมอและจัดอย่างเป็นระบบตลอดจนมีการนำมาใช้งานอย่างเต็มที่ในการวางแผนงาน ต้องมีการพิจารณาถึงสิ่งที่ต้องกระทำกับสิ่งที่น่ากระทำ ทรัพยากรมีอยู่อย่างจำกัด และเป็นไปไม่ได้ที่จะทำทุกสิ่งทุกอย่างในเวลาเดียวกัน ต้องพยุงความสมดุลระหว่างเป้าหมายกับทรัพยากร การตั้งเป้าหมายที่สูงเกินไปเป็นการสวนทางกับการเพิ่มผลผลิต จะต้องมีการสร้างระบบสารสนเทศที่มีประสิทธิผลเพื่อสื่อสารเป้าหมายของแผนการไปสู่ทุกส่วนขององค์กร ทรัพยากรทางด้านวัสดุอาจมีจำกัดแต่ความสามารถของมนุษย์มีไม่จำกัด ดังนั้น จึงมีทางเป็นไปได้เสมอในการปรับปรุง ซึ่งจำเป็นต้องมีการพัฒนาความสามารถของมนุษย์อย่างสม่ำเสมอ

2. การลงมือปฏิบัติ (Do)

เพื่อให้มั่นใจว่ามีการนำแผนการมาปฏิบัติอย่างถูกต้องจึงจำเป็นต้องมีขั้นตอนในการสร้างความมั่นใจว่าฝ่ายที่รับผิดชอบในการนำแผนการไปปฏิบัติได้รับทราบถึงความสำคัญและความจำเป็นในแผนการนั้น ๆ การสร้างความมั่นใจว่ามีการติดต่อสื่อสารไปยังฝ่ายที่มีหน้าที่ในการปฏิบัติอย่างเหมาะสม การจัดให้มีการศึกษาและการอบรมที่ต้องการเพื่อการนำแผนการนั้น ๆ มาปฏิบัติ และการจัดหาทรัพยากรที่จำเป็นในเวลาที่จำเป็น

3. การตรวจสอบ (Check)

เมื่อทำการตรวจสอบและประเมินผลลัพธ์ของการปฏิบัติตามแผน ต้องมีการประเมินการปฏิบัติตามแผนหรือไม่ และตัวแผนการเองมีความเหมาะสมหรือไม่

การที่ไม่ประสบความสำเร็จตามที่ตั้งเป้าหมายไว้เป็นเพราะไม่ปฏิบัติตามแผนการ ความไม่เหมาะสมของแผนการ หรือจากทั้งสองประการรวมกัน เป็นเรื่องที่จำเป็นต้องหาว่าสาเหตุมาจากประการไหน เนื่องจากการปฏิบัติการแก้ไขจะแตกต่างกันอย่างสิ้นเชิง ถ้าความล้มเหลวมาจากแผนการไม่เหมาะสม อาจเป็นผลมาจากสาเหตุความผิดพลาดในการทำความเข้าใจกับสถานการณ์ที่เป็นอยู่ การเลือกเทคนิคที่ใช้ผิด เนื่องจากมีข้อมูลข่าวสารไม่เพียงพอและมีความรู้ในขั้นตอนการวางแผนไม่เพียงพอ การประเมินผลกระทบจากการปฏิบัติตามแผนผิดพลาด หรือประเมินความสามารถของบุคลากรที่ต้องนำแผนมาใช้ผิดพลาด

ถ้าความล้มเหลวมาจากการไม่ปฏิบัติตามแผน อาจเป็นผลมาจากสาเหตุขาดความตระหนักถึงความจำเป็นในการปรับปรุง การติดต่อสื่อสารที่ไม่เหมาะสมและมีความเข้าใจในแผนไม่เพียงพอ การให้การศึกษาและการฝึกอบรมไม่เพียงพอ ปัญหาเกี่ยวกับตัวผู้นำและการประสานงานระหว่างการปฏิบัติ หรือการประเมินทรัพยากรที่ต้องใช้น้อยเกินไป

4. การปฏิบัติการแก้ไข (Act)

ขณะเมื่อทำการปฏิบัติการแก้ไขมีความจำเป็นอย่างยิ่งที่ต้องแยกแยะให้ชัดเจนระหว่างการกำจัดปรากฏการณ์หรืออาการของปัญหาและการกำจัดสาเหตุ ดังที่ได้กล่าวมาแล้วว่า มีงานจำนวนมากมายที่ทำเป็นประจำในงานชนิดนี้ การกำจัดแค่อาการไม่ได้ช่วยแก้ปัญหาที่มีอยู่ เป็นเพียงแค่การเลื่อนการแก้ปัญหาออกไปเท่านั้น ดังนั้น ถ้าความล้มเหลวมาจากการวางแผนที่ไม่เหมาะสม การทบทวนแผนการเท่านั้นไม่เพียงพอต่อการแก้ปัญหา ต้องมีการปรับปรุงคุณภาพของกระบวนการวางแผนโดยการหาปัจจัยที่ไม่เหมาะสม สาเหตุของการวางแผน และทำการปฏิบัติการแก้ไข ความก้าวหน้าของการปรับปรุงจะเกิดขึ้นได้โดยการกำจัดสาเหตุมิใช่กำจัดอาการ และเมื่อไม่สามารถบรรลุถึงเป้าที่วางไว้ ควรมีการวิเคราะห์หาเหตุและมีการทบทวนแผนการ ดังเช่นที่กล่าวมาในหัวข้อการตรวจสอบ สาเหตุอาจมาจากตัวแผนการที่ไม่เหมาะสมหรือมีการปฏิบัติที่ไม่ถูกต้อง ดังนั้น เพื่อทำการปรับปรุง ต้องมีการชี้บ่งสาเหตุแห่งความล้มเหลวอย่างถูกต้องและมีการเปลี่ยนแปลงแผนเพื่อให้สามารถดำเนินกิจกรรมไปได้อย่างมีประสิทธิผลเพิ่มขึ้น ควรมีการวางแผนการปรับปรุงคุณภาพเป็นรายปีและมีการทบทวนทุกปี เพื่อให้มั่นใจว่าแผนการดังกล่าวมีความไว้วางใจและเหมาะสม

Tozava (2544. P. 117 - 122) กล่าวว่า วงจรคุณภาพ คือ กระบวนการทำงานที่เปรียบกับวงล้อที่เต็มไปด้วยขั้นตอน 4 ขั้นตอน คือ การวางแผน การดำเนินตามแผน การตรวจสอบ การปรับปรุงแก้ไข เมื่อวงล้อหมุนไป 1 รอบ จะทำให้งานบรรลุผลตามเป้าหมายที่กำหนดไว้ และหากการดำเนินงานนั้นเกิดการสะดุด แสดงว่ามีบางขั้นตอนหายไป เช่น ส่วนของการวางแผนหายไป เรียกว่า ประเภทไม่มีแผนการ ถ้าในส่วนของการตรวจสอบหรือปรับปรุงแก้ไขหายไป จะเรียกว่า พวกทำแล้วทิ้ง ซึ่งในกระบวนการทำงานของวงจรคุณภาพนั้นประกอบด้วย

1. การวางแผน (Plan)

การวางแผน คือ การตั้งเป้าหมาย วางวัตถุประสงค์ เพราะการควบคุมดูแล คือ กระบวนการที่จำเป็นเพื่อให้บรรลุถึงเป้าหมาย ดังนั้น หากไม่มีวัตถุประสงค์เสียแล้ว ไม่ว่าจะป่าวร้องว่าต้องควบคุมวงจรคุณภาพ ก็ไม่รู้ว่าทำไปเพื่ออะไร หรือจะเริ่มอย่างไร

เมื่อตั้งเป้าหมายเสร็จแล้ว ก็ต้องมากำหนดแผนการว่าอะไรจะต้องทำเมื่อไร เป็นตารางเทียบระหว่างงานกับเวลาที่หลายคนนึกภาพกันออก แต่จริงๆ แล้วการวางแผนไม่ใช่จบแค่นั้น การวางแผนต้องครอบคลุมว่า ใครจะทำ ทำอะไร ต้องให้เสร็จเมื่อไร จะทำอย่างไร อะไรต่าง ๆ ที่ครอบคลุมถึงการแบ่งหน้าที่ วิธีการ และอื่น ๆ ให้ครบถ้วนด้วย

2. ลองทำ (Do)

การลองทำ คือ ก่อนจะลงมือทำได้นั้น แท้จริงแล้วต้องเตรียมวัตถุดิบ เตรียมขั้นตอน ต่าง ๆ เสียก่อน หากจะลงมือทำเรื่องใหม่ ๆ ก็ต้องเตรียมไปรับการฝึกหรืออบรมเสียก่อน ขั้นตอนการเตรียมเหล่านี้รวมอยู่ในการลองทำนี้ด้วย ซึ่งต้องมีการตระเตรียมเสียก่อนให้พร้อม จึงจะสามารถลองทำตามแผนได้

3. ตรวจสอบ (Check)

การตรวจสอบ คือ การพิจารณาว่า ผลจากการลองทำนั้น ก่อให้เกิดสิ่งที่วางแผนว่าจะได้รับหรือไม่ ดังนั้น หากการวางแผนไม่มีการกำหนดว่าจะต้องได้อะไรเมื่อไร ตัวเลขของอะไรที่ควรจะยึดเป็นเป้าหมายไว้เสียตั้งแต่ต้นก็จะไม่มีอะไรมาเป็นตัวเทียบได้ว่าผลจากการลองทำนั้นได้ตามจริง ตามแผนหรือไม่ จะได้ก็เพียงแต่ว่ามันก็เป็นไปตามแผนหรือไม่ค่อยจะได้ผลสักเท่าไร

4. ปรับใช้ (Act)

จากผลของการตรวจสอบ ก็ไม่ควรวางใจในทันทีหากผลที่ได้เป็นไปตามแผน เพราะอาจบังเอิญดีครั้งนี้เพียงครั้งเดียว พอทำครั้งต่อ ๆ ไปอาจใช้ไม่ได้ก็ได้ หากไม่มีการนำกระบวนการที่ได้ลองทำไปมากำหนดให้เป็นรูปแบบใหม่ของการทำงานปัจจุบัน หากผลของการตรวจสอบพบว่าสิ่งที่ลองทำไปไม่ก่อให้เกิดผลที่ตั้งไว้ตามแผน ก็ต้องปรับเปลี่ยนกระบวนการที่คิดไว้ แล้วลองทำใหม่

นอกจากการเปลี่ยนแปลงกระบวนการของการลองทำแล้ว การพิจารณาว่าทำไมกระบวนการเดิมจึงไม่ได้ผลตามแผน การหาสาเหตุที่แท้จริงเพื่อหากระบวนการแก้ปัญหาจนถึงรากก็เป็นสิ่งสำคัญมาก เพราะจะนำเนื่องไปถึงการวางแผนใหม่ แล้วลองทำใหม่ ลองตรวจสอบดูใหม่ หรือวงจรคุณภาพรอบใหม่ เพื่อหาเป้าหมายและกระบวนการอันถูกต้องแท้จริง

อนึ่ง เรามักจะพูดถึงวงจรแห่งการควบคุมดูแลกันว่า PDCA จนบางครั้งเราไปนึกเอาเองว่าวงจรนี้ต้องเริ่มจาก P เสมอไป จริง ๆ แล้วนั้นไม่จำเป็น วงจรแห่งการควบคุมดูแลนั้นเป็นวงกลม ที่ไม่มีต้นไม่มีปลาย จึงบอกไม่ถูกว่าอะไรเป็นขั้นตอนแรก และอะไรเป็นขั้นตอนสุดท้าย อย่างเช่น การวางแผนจะทำอะไรบางอย่าง บางครั้งต้องมีการตรวจสอบ การวิเคราะห์และการปรับกระบวนการเสียก่อนแล้วจึงจะวางแผนและลงมือทำได้ ดังนั้น ในบางเรื่องวงจรนี้ก็อาจเริ่มจาก CAPDCA อย่างนี้ก็เป็นได้

Melnyk and Denzler (อ้างถึงใน เรืองวิทย์ เกษสุวรรณ, 2545, น. 98 - 99) กล่าวถึงแนวคิดของเดมมิ่ง ว่าผู้บริหารระดับสูงต้องมีบทบาทหลายด้าน และการจัดการคุณภาพที่ประสบความสำเร็จนั้นต้องอาศัยหลักการที่เรียกว่า วงจรคุณภาพ (PDCA) แบ่งออกเป็น 4 ขั้นตอน ได้แก่

ขั้นตอนที่ 1 การวางแผน (Plan) หมายถึง วางแผนโดยใช้ข้อมูลที่มีอยู่หรืออาจเก็บรวบรวมขึ้นมาใหม่ นอกนั้นอาจทดสอบเพื่อเป็นการนำร่องก่อนก็ได้

ขั้นตอนที่ 2 การทำ (Do) หรือลงมือทำ หมายถึง ลงมือเอาแผนไปทำ ซึ่งอาจทำในขอบข่ายเล็ก ๆ เพื่อทดลองดูก่อน

ขั้นตอนที่ 3 การตรวจสอบ (Check) หมายถึง การตรวจสอบ หรือสังเกตสิ่งที่เกิดขึ้นว่ามีการเปลี่ยนแปลงมากน้อยเพียงใดและเป็นไปในทางใด

ขั้นตอนที่ 4 การแก้ไข (Act) หรือลงมือแก้ไข (corrective action) หมายถึง หลังจากที่ได้ศึกษาผลลัพธ์ดูแล้ว อาจไม่เป็นไปตามที่ต้องการหรือมีปัญหาที่ต้องแก้ไข ก็ต้องดำเนินการแก้ไขตามที่จำเป็น หลังจากนั้นสรุปเป็นบทเรียนและพยากรณ์เพื่อเป็นพื้นฐานในการคิดหาวิธีการใหม่ ๆ ต่อไป การลงมือปฏิบัติดังกล่าวนี้แสดงได้

ดังนั้นจึงสรุปได้ว่า วงจรคุณภาพ (PDCA) หมายถึง วงจรที่ใช้สำหรับการบริหารระดับสูงต้องมีบทบาทหลายด้านและการจัดการคุณภาพที่ประสบความสำเร็จ ซึ่งประกอบด้วย การวางแผน (Plan) การดำเนินตามแผน (Do) การตรวจสอบ (Check) และการปรับปรุงแก้ไข (Act) เมื่อวงจรคุณภาพหมุนซ้ำไปเรื่อย ๆ จะทำให้เกิดการปรับปรุงงานและระดับผลลัพธ์ที่สูงขึ้นเรื่อย ๆ ซึ่งหลักการดังกล่าวหากนำมาปรับใช้ให้สอดคล้องกับบริบทของสถานการณ์การแสดงออกทางการเมือง พร้อมทั้งจะช่วยพัฒนาบุคลากรและองค์กรทางการเมืองให้มีคุณภาพ

**4. การยืนยันรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3**

ผู้วิจัยได้นำรูปแบบที่ผ่านการปรับปรุงแก้ไขโดยผู้ทรงคุณวุฒิจากการสนทนากลุ่ม (Focus Group Discussion : FGD) แล้วนำไปประเมินเพื่อยืนยันรูปแบบ (Model) โดยผู้เชี่ยวชาญ (Expertise Verification) จำนวน 24 คน โดยการคัดเลือกแบบเฉพาะเจาะจง (Purposive Sampling) พร้อมทั้ง ผู้วิจัยได้ชี้แจงรายละเอียดเพิ่มเติมต่อกลุ่มผู้เชี่ยวชาญที่ติดต่อเป็นรายบุคคลไว้แล้ว

จากนั้นผู้วิจัยได้ทำการสร้างแบบสอบถามเพื่อสอบถามความคิดเห็นของผู้เชี่ยวชาญ เกี่ยวกับความเหมาะสมของตัวแบบการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ด้วยวิธีการวิเคราะห์ด้วยค่าสถิติ ได้แก่ ค่าเฉลี่ย (Mean) ค่าเฉลี่ย (Mean) ค่ามัธยฐาน (Median) และค่าพิสัยระหว่างควอไทล์ (Interquartile Range) ผลที่ได้เป็นดังต่อไปนี้

**ตารางที่ 4.9**

*การวิเคราะห์ยืนยันความเหมาะสมของรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนสังกัดกองบัญชาการตำรวจภูธรภาค 3*

| แนวทางการพัฒนาคุณภาพชีวิต | ระดับความเป็นไปได้อย่างเหมาะสม | | | | |
| --- | --- | --- | --- | --- | --- |
| Mean | Median | S.D. | I.R. | แปลผล |
| การพัฒนาความรู้ความเข้าใจในปรัชญาเศรษฐกิจพอเพียง | | | | | |
| 1. ส่งเสริมและพัฒนาความรู้ความเข้าใจอย่างท่องแท้ในเศรษฐกิจพอเพียง (ความพอประมาณ มีเหตุผล ภูมิคุ้มกัน ความรู้ และคุณธรรม) | 4.48 | 5.00 | 0.59 | 1.00 | มากที่สุด |
| 2. ส่งเสริมการใช้ทรัพยากรอย่างคุ้มค่า เช่น ค่าใช้จ่ายในการดำเนินชีวิต ค่าจ่ายใช้ในการลงทุนเพื่ออาชีพเสริม | 4.43 | 4.00 | 0.59 | 1.00 | มากที่สุด |
| 3. ส่งเสริมการเรียนรู้เกี่ยวกับภูมิปัญญาท้องถิ่นอย่างเท่าทัน | 4.30 | 4.00 | 0.63 | 1.00 | มากที่สุด |
| การเสริมสร้างเจตคติที่ดีต่อปรัชญาเศรษฐกิจพอเพียง | | | | | |
| 1. ส่งเสริมการน้อมนำธรรมะเข้ามาใช้ในการดำเนินชีวิต | 4.25 | 5.00 | 0.51 | 1.00 | มากที่สุด |
| 2. สร้างความตระหนักรู้รับผิดชอบในหน้าที่ของตน | 4.52 | 5.00 | 0.59 | 1.00 | มากที่สุด |
| 3. สร้างความตระหนัก จิตสำนึกและเห็นคุณค่าในปรัชญาเศรษฐกิจพอเพียง | 4.39 | 5.00 | 0.72 | 1.00 | มากที่สุด |
| 4. สร้างความตระหนักรู้เพื่อลดละความโลภให้ยินดีในสิ่งที่มีอยู่ | 4.30 | 4.00 | 0.70 | 1.00 | มากที่สุด |
| 5. สร้างความตระหนักและยึดมั่นบนพื้นฐานการพึงตนเอง | 4.48 | 5.00 | 0.59 | 1.00 | มากที่สุด |

*(ต่อ)*

**ตารางที่ 4.9** (ต่อ)

| แนวทางการพัฒนาคุณภาพชีวิต | ระดับความเป็นไปได้อย่างเหมาะสม | | | | |
| --- | --- | --- | --- | --- | --- |
| Mean | Median | S.D. | I.R. | แปลผล |
| การสร้างกระแสนิยมในปรัชญาเศรษฐกิจพอเพียง | | | | | |
| 1. ส่งเสริมและสนับสนุนการสร้างภาคีเครือข่ายปรัชญาเศรษฐกิจพอเพียง | 4.13 | 4.00 | 0.87 | 1.00 | มาก |
| 2. ส่งเสริม สนับสนุนและยกย่องเชิดชูบุคคลที่น้อมนำเศรษฐกิจพอเพียงเป็นคนต้นแบบ | 4.39 | 5.00 | 0.72 | 1.00 | มากที่สุด |
| 3. ส่งเสริมการสื่อสารประชาสัมพันธ์เกี่ยวกับปรัชญาเศรษฐกิจพอเพียงผ่านสื่อต่าง ๆ เช่น บทเพลง Social Media เป็นต้น | 4.26 | 4.00 | 0.69 | 1.00 | มากที่สุด |
| 4. ส่งเสริมและสนับสนุนการประกอบอาชีพเสริมสร้างรายได้พิเศษ | 4.35 | 4.00 | 0.71 | 1.00 | มากที่สุด |
| 5. ส่งเสริมและสนับสนุนการสร้างมูลค่าจากทรัพยากรของตนมาสร้างอาชีพสร้างรายได้อย่างยั่งยืน | 4.14 | 4.00 | 0.58 | 1.00 | มาก |
| 6. กำหนดกลยุทธ์ประชาสัมพันธ์ เชิงรุก | 4.17 | 4.00 | 0.58 | 1.00 | มาก |
| การเสริมสร้างและพัฒนาภาวะผู้นำและการบริหารจัดการ | | | | | |
| 1. พัฒนาผู้บริหารองค์กรให้เป็นผู้นำเป็นแบบอย่างหรือเป็นผู้นำต้นแบบปรัชญาเศรษฐกิจพอเพียง | 4.43 | 5.00 | 0.66 | 1.00 | มากที่สุด |
| 2. พัฒนาภาวะผู้ทำการเปลี่ยนแปลงให้กับบุคลากร | 4.39 | 4.00 | 0.50 | 1.00 | มากที่สุด |

*(ต่อ)*

**ตารางที่ 4.9** (ต่อ)

| แนวทางการพัฒนาคุณภาพชีวิต | ระดับความเป็นไปได้อย่างเหมาะสม | | | | |
| --- | --- | --- | --- | --- | --- |
| Mean |  | Mean |  | Mean |
| 3. ถ่ายทอดปรัชญาเศรษฐกิจพอเพียงออกมาเป็นแนวทางเชิงรูปธรรมที่เหมาะสมกับบทบาทหน้าที่ต่างๆ | 4.26 | 4.00 | 0.75 | 1.00 | มากที่สุด |
| 4. เปิดโอกาสและส่งเสริมบุคลากรให้น้อมนำปรัชญาเศรษฐกิจพอเพียงมาใช้ในการดำเนินชีวิต | 4.48 | 5.00 | 0.67 | 1.00 | มากที่สุด |
| 5. เสริมสร้างความสัมพันธ์ระหว่างบุคลากรแนวราบลดความเป็นนายเป็นบ่าว (นายกับไพร่) | 4.17 | 4.00 | 0.83 | 1.00 | มาก |
| 6. ส่งเสริม สนับสนุนการศึกษาดูงานปรัชญาเศรษฐกิจพอเพียงอย่างต่อเนื่อง | 4.48 | 5.00 | 0.67 | 1.00 | มากที่สุด |
| 7. กำหนดนโยบายการส่งเสริมปรัชญาเศรษฐกิจพอเพียงอย่างเป็นรูปธรรม | 4.39 | 4.00 | 0.58 | 1.00 | มากที่สุด |
| 8. ประยุกต์ใช้ PDCA ในการขับเคลื่อนปรัชญาเศรษฐกิจพอเพียงอย่างต่อเนื่อง | 4.17 | 4.00 | 0.78 | 1.00 | มาก |
| 9. ปฏิรูปการปฏิบัติงานหรือการปฏิบัติตามบทบาทหน้าที่บนฐานแนวคิดปรัชญาเศรษฐกิจพอเพียง | 4.26 | 4.00 | 0.67 | 1.00 | มากที่สุด |

จากตารางที่ 4.9 พบว่า รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของราชการตำรวจชั้นประทวน สังกัดกองบัญชาการตำรวจภูธรภาค 3 ได้ผ่านการประเมินยืนยันจากผู้เชี่ยวชาญที่ได้ส่งแบบตอบกลับการประเมินยืนยันรูปแบบ ผลการวิเคราะห์ข้อมูลที่ได้จากผู้เชี่ยวชาญที่ประเมินยืนยัน พบว่า รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของราชการตำรวจชั้นประทวน สังกัดกองบัญชาการตำรวจภูธรภาค 3 ที่ได้จากการศึกษาในครั้งนี้ มีความเป็นไปได้อย่างความเหมาะสมทุกแนวทาง ซึ่งเป็นไปตามหลักการของการวิเคราะห์ กล่าวคือการพิจารณาข้อความแนวทางที่เหมาะสมจะใช้ข้อความที่มีค่าพิสัยระหว่างควอไทล์ (I.R.) ตั้งแต่ 1.50 ลงมา ซึ่งถือว่าข้อความนั้นมีความสอดคล้องกันสูง โดยพิจารณาจากคำตอบของผู้เชี่ยวชาญที่มีค่าเฉลี่ยตั้งแต่ 4.13 ขึ้นไป ซึ่งถือว่าผู้เชี่ยวชาญมีความเห็นด้วยในระดับมาก และค่าพิสัยระหว่างควอไทล์ (I.R) ตั้งแต่ 1.50 ลงมา ซึ่งถือว่าผู้เชี่ยวชาญมีความเห็นสอดคล้องกัน

กล่าวโดยสรุป รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ที่ได้จากการวิจัยในครั้งนี้ สามารถนำไปใช้ได้อย่างเหมาะสมระดับมาก